VÝROČNÁ  SPRÁVA O ČINNOSTI HUDOBNÉHO CENTRA 
ZA  ROK  2000

O b s a h:
										        strana

I.    IDENTIFIKÁCIA ORGANIZÁCIE ..........................................................	 3
	
II.   POSLANIE A STREDNODOBÝ VÝHĽAD ORGANIZÁCIE.................................................................................................	 5

III. ČINNOSTI, PRODUKTY ORGANIZÁCIE A ICH NÁKLADY ...............	 7
	1. Stále činnosti .........................................................	 8 
	2. Dlhodobé činnosti .................................................	14
	3. Krátkodobé činnosti ..............................................	24
	
IV. ROZPOČET ORGANIZÁCIE ..................................................................... 	 29

V. PERSONÁLNE OTÁZKY ............................................................................	 39

VI. HODNOTENIE A ANALÝZA VÝVOJA ORGANIZÁCIE .......................  	 40
	Ciele a prehľad ich plnenia ........................................	40
	Štruktúra zdrojov a ich využitie ................................ 	44
	Vybrané výkonové ukazovatele ................................	44
	Hlavné skupiny užívateľov výstupov organizácie.....	45
	Hodnotenie dosiahnutých výsledkov .......................		46		

Príloha č.1xlc
1.  Schéma organizačnej štruktúry Hudobného centra k 31. decembru 2000

I.	IDENTIFIKÁCIA ORGANIZÁCIE

Názov organizácie: Hudobné centrum
Sídlo organizácie: Bratislava 815 36, Michalská ul. č. 10
Identifikačné číslo organizácie: 164836
Zriaďovateľ: Ministerstvo kultúry Slovenskej republiky
Dátum zriadenia: 15. 8. 1970
Zriaďovacia listina: Rozhodnutie Ministerstva kultúry o vydaní zriaďovacej listiny Národného hudobného centra pod číslom MK-1758-1/1999-1 zo dňa 26.8.1999
Forma hospodárenia: príspevková organizácia.

Štatutárny orgán - riaditeľka:  Mgr. Art. Oľga Smetanová

Vedúci organizačných útvarov v roku 2000:
•	Mgr. Alena Volná, vedúca oddelenia dokumentácie a informatiky (ODI) 
•	Mgr. Peter Zagar, vedúci oddelenia edičnej činnosti (OEČ)
•	PhDr. Viera Polakovičová, CSc., vedúca oddelenia vonkajších vzťahov (OVV)
•	Anna Špotáková, vedúca ekonomického oddelenia (EO)

Hudobné centrum je štátna príspevková organizácia, ktorá je svojimi príjmami a výdavkami zapojená na rozpočet prostredníctvom kapitoly Ministerstva kultúry Slovenskej republiky, ktoré vykonáva funkciu zriaďovateľa, garantuje a kontroluje jej činnosť a v prípade zistenia nedostatkov prijíma potrebné opatrenia. 
Hudobné centrum hospodári samostatne podľa schváleného rozpočtu. Vo svojom mene nadobúda práva a zaväzuje sa. 
Štatutárnym orgánom Hudobného centra je riaditeľ, ktorého vymenúva a odvoláva minister kultúry Slovenskej republiky. Štatutárny orgán riadi organizáciu a zodpovedá ministrovi kultúry Slovenskej republiky za jej činnosť. Štatutárny orgán v súlade so zriaďovacou listinou určuje organizačnú štruktúru, vydáva organizačný poriadok a pracovný poriadok.

Základný účel a predmet činnosti organizácie

Hudobné centrum je koncepčné, analytické, dokumentačné, informačné, propagačné, edičné a servisné pracovisko hudobnej kultúry s celoslovenskou pôsobnosťou. Činnosti uvedené v tejto zriaďovacej listine vykonáva aj smerom do zahraničia. 

Hudobné centrum zhromažďuje, analyzuje, využíva a sprístupňuje hudobnú tvorbu, pričom v rámci svojho poslania a predmetu činnosti plní najmä tieto úlohy:

a)	sústreďuje a spracúva informácie z oblasti profesionálnej hudobnej kultúry ako ich nastoľuje umelecká tvorba a prax,

b)	systémovo zabezpečuje dokumentáciu hudobného umenia v celom žánrovom a druhovom zábere, 

c)	podieľa sa na budovaní centrálnej databázy informácií o živej hudobnej kultúre v Slovenskej republike,

d)	dokumentuje existenciu a prezentáciu slovenskej hudobnej kultúry v zahraničí, 

e)	získava, sumarizuje a technicky spracováva údaje za zverenú oblasť pre potreby Štatistického úradu,

f)	podľa potreby koordinuje cielené sociologické prieskumy, vykonáva expertízy a dáva podnety pre ďalší rozvoj hudobnej oblasti,

g)	vydáva muzikologickú literatúru ako aj inú periodickú a neperiodickú tlač súvisiacu s hudobným umením,

h)	v oblasti hudobnej kultúry analyticky, expertízne, informačne a poradensky spolupracuje s Ministerstvom kultúry Slovenskej republiky, orgánmi štátnej správy a samosprávy, inými kultúrnymi a spoločenskými inštitúciami ako aj s jednotlivými umelcami a hudobnými telesami,

i)	organizuje vybrané medzinárodné a domáce hudobné festivaly, koncertné a muzikologické podujatia, podľa pokynov Ministerstva kultúry zabezpečuje realizáciu vybraných zahraničných podujatí na území SR a prezentáciu slovenského umenia v zahraničí,

j)	zabezpečuje šírenie informácií o slovenskom hudobnom umení a jeho propagáciu na území Slovenskej republiky a v zahraničí,

k)	je členom medzinárodných mimovládnych organizácií a zúčastňuje sa na ich práci,

l)	spolupracuje s domácimi a zahraničnými partnerskými a stavovskými organizáciami.

Hudobné centrum spravuje majetok štátu, ktorý mu bol zverený na plnenie vymedzeného základného účelu a predmetu činnosti. Tento majetok vedie vo svojej účtovnej a operatívnej evidencii.

Nehnuteľný majetok spravovaný Hudobným centrom predstavuje nehnuteľnosti evidované v príslušných katastroch nehnuteľností ku dňu vydania tejto zriaďovacej listiny.
Hnuteľný majetok spravovaný Hudobným centrom tvorí hmotný a nehmotný investičný majetok, drobný hmotný majetok, dokumentačné, archívne, knižničné fondy a ďalší hnuteľný majetok vedený v účtovnej a operatívnej evidencii so stavom ku dňu vydania tejto zriaďovacej listiny. 

Hudobné centrum môže vykonávať podnikateľskú činnosť nad rámec vymedzeného účelu a predmetu činnosti v rozsahu stanovenom osobitným opatrením Ministerstva kultúry Slovenskej republiky a za predpokladu, že plní úlohy v oblasti svojej hlavnej činnosti. Prostriedky získané podnikateľskou činnosťou využíva na skvalitňovanie svojej hlavnej činnosti. 

Hudobné centrum je zriadené na čas neurčitý.

II.	POSLANE A STREDNODOBÝ VÝHĽAD ORGANIZÁCIE

1.  Oddelenie dokumentácie a informatiky

Ťažiskom činnosti Oddelenia dokumentácie a informatiky je dokumentačná práca, ktorá spočíva:
–	v zhromažďovaní a systematickom spracovávaní a dopĺňaní archívnych fondov (zbieranie a triedenie informačných a dokumentačných materiálov týkajúcich sa živej hudobnej kultúry, údajov o slovenských skladateľoch, interpretoch a ich tvorivých aktivitách, sumarizovanie a dokumentačné spracovanie informácií o hudobných podujatiach na Slovensku z oblasti všetkých hudobných žánrov). Z archívov je najvzácnejší archív diel slovenských autorov obsahujúci viac ako 2800 magnetofónových pásov s pôvodnou slovenskou tvorbou. Mnohé z nich sú unikátne nahrávky, ktoré sú k dispozícii výlučne v archíve Hudobného centra. 
–	v budovaní databázy údajov o živej hudobnej kultúre na Slovensku. Hudobné centrum buduje svoj vlastný databázový systém s názvom SNORKA, v ktorom sa spracúvajú  údaje z dokumentačných archívov. Je rozčlenený na databázu slovenských skladateľov, koncertných umelcov a hudobných podujatí. 

Konkrétnymi výstupmi dokumentačnej práce a práce s archívmi, a výstupmi z databázy oddelenia sú publikácie oddelenia – kalendárium Hudobné udalosti na Slovensku, Slovenský hudobný adresár, profily slovenských skladateľov a koncertných umelcov. Okrem týchto titulov oddelenie pripravuje publikácie slovníkového charakteru, publikácie propagujúce jednotlivé oblasti slovenskej hudobnej kultúry (v r. 2000 The Book of Slovak Jazz autorky Yvetty Kajanovej). V rámci svojich edičných aktivít oddelenie zabezpečuje vydávanie informačného spravodajcu Akcent.

Na požiadavku a pre potreby MK SR oddelenie zbiera a spracuváva ročné štatistické výkazy o činnosti hudobných telies a umeleckých súborov. Perspektívne bude táto činnosť rozšírená jednak zavedením nového výkazu o činnosti hudobných telies a umeleckých súborov a rozšírením počtu spravodajských jednotiek o neštátne súbory a telesá (rok 2001), a v nasledovnom roku pribudne spracovávanie výkazu o činnosti organizátorov hudobných podujatí v oblasti profesionálnej hudobnej kultúry (v pripomienkovom konaní). 

Oddelenie zabezpečuje na základe zmluvy s organológom PhDr. M. A. Mayerom, CSc. výskum historických organov na Slovensku, ktorého zavŕšenie sa predpokladá v roku 2006. 

Výsledky dokumentačnej činnosti, služby ako i materiály ktoré vznikajú na pôde oddelenia sú určené a využívané širokým okruhom užívateľov: MK SR, zastupiteľským úradom SR v zahraničí, Slovenským inštitútom, hudobným organizáciám a inštitúciám, ale i širokému okruhu hudobných profesionálov (interpreti, muzikológovia, dramaturgovia…), študentov a širokej verejnosti. Výsledky našej činnosti (dokumentačnej a archívnej) ponúkame v hudobnej študovni, poskytujeme odborné poradenstvo a konzultácie v študovni ako i prostredníctvom pošty, elektornickej pošty, telefónu, faxu, www stránky hudobného centra www.hc.sk. Naše aktivity smerujú i do zahraničia, poskytujeme informácie o hudobnom živote na Slovensku tak našim partnerským organizáciám (členom IAMIC, IAML, ECPNM), ako i ďalším zahraničným organizáciám, súborom, orchestrom, ako i jednotlivým hudobníkom, ktorí nás kontaktujú na základe poznania našej webovej stránky, alebo propagačných materiálov, ktoré pravidelne distribuujeme aj do zahraničia. 

Oddelenie sa v rámci svojej činnosti v roku 2000 podieľalo na celkových nákladoch organizácie  6,78%.  Výnosy oddelenia, zúčtované v roku 2000 predstavovali 3,66 % z celkových výnosov Hudobného centra. 
Ťažiskové činnosti oddelenia boli financované z prostriedkov štátneho rozpočtu. V roku 2000 predstavoval ich podiel na celkovom bežnom transfere organizácie 4,37 %, z toho 1,03% prostriedkov bolo účelovo viazaných na čiastočné financovanie konkrétnych aktivít z prostriedkov Verejnej pokladničnej správy  a to : publikácia Hudobný adresár a projekt Historické organy na Slovensku
Dofinancovanie činnosti oddelenia bolo z vlastných výnosov organizácie , pričom ich podiel na celkových výnosoch oddelenia predstavoval 15,04 %.

2.	Oddelenie edičnej činnosti

Priorita edičnej činnosti spočíva vo vydávaní Súborného diela Jána Levoslava Bellu, inštruktívnych skladieb pre adeptov hry na hudobných nástrojoch a mesačník Hudobný život.
Hudobný život slúži okrem iného aj na šírenie informácií prichádzajúcich z MK SR.
Výstupy edičnej činnosti sú určené odbornej i laickej verejnosti zaujímajúcej sa o hudbu.

V strednodobej perspektíve bude edičné oddelenie pokračovať vo vydávaní inštruktívnych skladieb a prekladov hudobno-estetických textov (Stravinskij, Abraham). Budeme iniciovať prieskum o budúcnosti časopisu Hudobný život. Hodláme organizovať vydavateľské koncerty, na ktorých odznejú vydávané diela. Ide najmä o Bellovskú edíciou, ktorá potrebuje výraznú propagáciu. Budeme sa zúčastňovať knižných veľtrhov.
V dlhodobej perspektíve budeme pokračovať vo vydávaní Súborného diela Jána Levoslava Bellu.

Oddelenie sa v rámci svojej činnosti v roku 2000 na celkových nákladoch Hudobného centra podieľalo 8,84% a výnosy oddelenia predstavovali 6,36 % z celkových výnosov organizácie, pričom z celkového objemu bežného transferu na činnosť organizácie bolo na financovanie OEČ použitých 8,14% . Z prostriedkov Verejnej pokladničnej správy bol poskytnutý účelovo viazaný transfer na dofinancovanie časopisu Hudobný život vo výške 4,73 % celkového transferu organizácie.
Podiel  vlastných výnosov organizácie na financovaní činnosti oddelenia predstavoval 9,06%. Tržby oddelenia z predaja vlastných výrobkov a služieb dosiahli 2,51% z celkových tržieb organizácie.

3.	Oddelenie vonkajších vzťahov

Prioritou činnosti oddelenia v roku 2000 bola organizácia Medzinárodných hudobných festivalov: Stredoeurópsky festival koncertného umenia v Žiline, Festival Nová Slovenská hudba, Medzinárodný festival Slovenské historické organy, príprava festivalu Melos-Étos 2001, realizácia  koncertov pre Slovenské inštitúty v zahraničí, vyslania umeleckých telies do zahraničia a prijatia zahraničných umelcov, príprava a realizácia koncertných cyklov: Hudba na hrade, výchovné koncerty. koncerty v slovenských mestách a kúpeľoch, letné hudobné festivaly, cyklus koncertov v Galérii mesta Bratislavy – Mirbachov palác, komponované programy, Fórum mladých talentov, Medzinárodná spevácka súťaž Mikuláša Schneidera-Trnavského a iné. Z poverenia Ministerstva kultúry SR bolo pripravených 5 kultúrnych akcií.

Roku 2000 OVV vzhľadom na to, že neboli vytvorené vonkajšie podmienky  na transformáciu, vo veľkej miere plnilo úlohy  bývalej Sekcie obchodno-umeleckej činnosti Slovkoncert.  
Vzhľadom na vytýčené priority HC sa však väčšia pozornosť sústredila na propagáciu slovenskej hudby formou prednášok v zahraničí, zaraďovaním  väčšieho počtu pôvodnej tvorby do dramaturgických plánov domácich a zahraničných koncertných podujatí, predovšetkým však  v rámci festivalu Nová slovenská hudba, na ktorom sa oproti uplynulým ročníkom podarilo prezentovať  porovnateľne vyšší počet slovenských skladateľov a ich skladieb. 
Do projektu výchovných koncertov sa  podarilo zaradiť  i nové dramaturgicky zaujímavé  programy približujúce  vzdelávajúcej sa generácii pôvodnú tvorbu  a súčasné interpretačné umenie  - vzhľadom na náročnosť projektov nie však v takej miere, ako sa v pôvodnom návrhu projektov rátalo.
Pokiaľ ide o cieľ  cieľavedome podporovať mladú generáciu interpretov, rok 2000 bol úspešný – mimoriadne dobrý ohlas mal  festival komornej hudby  Konvergencie. Predovšetkým sa však osvedčila séria koncertov v rámci cyklu Fórum mladých talentov, ktorý ako platforma  plne vyhovuje  jednak  zámerom HC  aktívne podporovať  talentovaných mladých umelcov poskytnutím  priestoru na interpretáciu , teda i spätnú väzbu,  a zároveň  posunúť ich profesne ďalej podporou ich vyslania na medzinárodné súťaže.  Výsledky, ktoré na súťažiach dosiahli sú jednaznačným svedectvom, že prostriedky a práca súvisiaca s takouto aktivitou majú zmysel a dopad aj v medzinárodnom kontexte.

Uplynulým rokom  sa ukončili aktivity súvisiace so zmenou  prideľovania grantov  na letné hudobné festivaly, ako aj podujatia Hudba na hrade  a Slovenské historické organy , ktorých  organizáciu by mal prebrať tretí sektor.  Rovnako sa odčlení i festival Nová slovenská hudba, organizátorom ktorého by mal byť Spolok slovenských skladateľov. 

Oddelenie sa v rámci svojej činnosti v roku 2000 podieľalo na celkových nákladoch organizácie  27,33%. Priame náklady zverených akcií predstavovali 0,95% celkových nákladov organizácie.  Výnosy oddelenia v roku 2000 predstavovali podiel 32,80 % z celkových výnosov organizácie. 
Činnosť oddelenia bola financovaná predovšetkým z vlastných výnosov, ale i  z prostriedkov štátneho rozpočtu. V uplynulom roku predstavoval podiel výnosov oddelenia z prevádzkovej dotácie na celkovom bežnom transfere organizácie 25,39 %, podiel prostriedkov štátneho rozpočtu účelovo viazaných na zahraničné aktivity k celkovému objemu bežného transferu činil 0,95%. Dofinancovanie činnosti oddelenia bolo z vlastných výnosov oddelenia, pričom ich podiel na celkových výnosoch oddelenia predstavoval 44,92 %.

III.	ČINNOSTI,  PRODUKTY ORGANIZÁCIE A ICH NÁKLADY

Činnosť organizácie je z hľadiska funkčnej klasifikácie členená na:
a)	Metodickú činnosť,
b)	Prieskumno-analytickú činnosť,
c)	Vydavateľskú činnosť,
d)	Informatiku,
e)	Mimoriadne úlohy.

Rozlíšenie činností a produktov Hudobného centra v roku 2000 z časového hľadiska  je nasledovné:

1.	Stále činnosti 

Oddelenie riaditeľa

Vo svojej činnosti sa v roku 2000 oddelenie zameralo hlavne na prípravu a realizáciu odčlenenia vybraných aktivít HC do tretieho sektoru a následnú komunikáciu s doterajšími subjektami.
Ďalej to bolo zabezpečovanie medzinárodných kontraktov jednak v medzinárodných organizáciách, ale aj vyhľadávanie nových umeleckých partnerov a dlhodobých dohôd pri presadzovaní slovenských umelcov a diel na medzinárodné festivaly.
Riaditeľka HC aj naďalej spolupracovala na skvalitňovaní práce slovenských inštitútov prostredníctvom Rady SI pri Ministerstve zahraničných vecí SR.
Jednou z praktických otázok bolo doriešenie verejného obstarávania na zabezpečenia opravy strechy.

V oblasti mimoriadnych úloh bolo prvoradým cieľom oddelenia organizačné zabezpečenie a realizácia verejného neziskového podujatia: Bratislavských hudobných slávností.

Bratislavské hudobné slávnosti
V dňoch 22. septembra až 6. októbra roku 2000 sa uskutočnil 36. ročník najvýznamnejšieho hudobného podujatia na Slovensku – Bratislavských hudobných slávností, jediného reprezentanta v Asociácii európskych hudobných festivalov AEF. Bol charakteristický posunom dramaturgie smerom ku klasike 20. storočia, ako aj k starším štýlovým obdobiam (J.Ockeghem, premiéra úpravy diela).
Jedným z hlavných akcentov festivalu bolo reflektovanie diela J.S.Bacha pri príležitosti 250. výročia úmrtia tohto génia uplatňujúc široký diapazón jeho tvorby – zaznela predovšetkým jeho Omša h mol BWV 232 v štýlovej interpretácii umelcov z Lipska pod taktovkou výraznej osobnosti Petra Schreiera, Brandenburské koncerty v podaní Slovenského komorného orchestra i hostí z Varšavy, sólové diela pre organ, klavír, husle a jeho diela vo vokálnej podobe v podaní vynikajúceho anglického telesa Swingle Singers.
K pozitívam festivalovej dramaturgie nesporne patrí vyhľadávanie a uvádzanie menej známych diel, resp. mimoriadne náročných z hľadiska umeleckého i organizačného. K takýmto patrí predovšetkým záverečný koncert BHS 2000 opus A. Schoenberga Piesne z Gurre v podaní Slovenskej filharmónie, SFZ, zahraničných sólistov pod taktovkou Ondreja Lenárda; ďalej Symfónia č. 6 G. Kančeliho, Symfónia č. 3 H. M. Goreckého a diela E. Blocha Izrael a America, ktoré zazneli po prvý raz v stredoeurópskom kontexte.
Vo väčšej miere ako v predchádzajúcich ročníkoch bola uplatnená tvorba slovenských skladateľov (viacerí patrili k jubilantom a viaceré diela zazneli v premiére) – spomeňme aspoň J. Beneša, R. Bergera, J. Sixtu, V. Godára, I. Zeljenku. Popri slovenských orchestrálnych telesách, ktoré sa predstavili kvalitnými interpretačnými výkonmi, sme na BHS 2000 privítali výnimočné orchestre zo zahraničia – predovšetkým Budapeštiansky festivalový orchester, Royal Scottish Orchestra, Moskovský symfonický orchester a Sinfoniu Varsoviu...
K úspechu festivalových produkcií prispeli aj dirigentské resp. interpretačné osobnosti ako I. Fischer, A. Parrot, L. Pešek, V. Ziva, T. Strugala, V. Kainev, B. Pergamenščikov. Aj v tomto roku Sekretariát BHS veľmi aktívne spolupracoval s kultúrnymi inštitútmi – najmä talianskym, francúzskym, rakúskym a španielskym.
V rámci Roku veľkého jubilea zaznela na BHS Missa de tempore in aevum súčasného talianskeho skladateľa F. Colussa v slovenskej premiére hradená Talianskym kultúrnym inštitútom.
Sekretariát BHS intenzívne spolupracoval s médiami na propagácii festivalu, čo sa odrazilo v množstve materiálov publikovaných v dennej tlači i v odbornom hodnotení. Veľmi dobrá bola spolupráca so Slovenským rozhlasom, minimálny záujem o dianie na BHS prejavila STV, čo kriticky hodnotili aj členovia festivalového výboru na svojom zasadaní. Keďže vplývanie na zvýšenie záujmu verejnoprospešných médií o menej komerčnú sféru hudobných podujatí prekračuje právomoci Hudobného centra, obraciame sa v tejto veci na svojho zriaďovateľa - Ministerstvo kultúry SR .
Záujem divákov o koncerty festivalu sa aj napriek miernemu zvýšeniu ceny vstupeniek prejavil v celkovej sume tržieb zo vstupného, ktorá bola doposiaľ zo všetkých ročníkov najvyššia. Vďaka účasti sponzorov sa podarilo vytlačiť všetky propagačné materiály festivalu do výšky jedného milióna Sk.

Prehľad nákladov a výnosov BHS:
												v Sk
Kultúrna aktivita /
Vydavat. titul	Príspevok 
BT	Príspevok
VPS	Tržby/
vlast.výnosy	Náklady
	
Bratislavské hudobné slávnosti 	12 721 000,00	3 500 000,00	2 498 932,70	18 719 486,54	
Podiel z celkových ukazovateľov HC  	48,93%	61,63%	19,44%	42,07%	

Oddelenie dokumentácie a informatiky

K stálym činnostiam oddelenia radíme:
Za oblasť informatiky:
–	dokumentačná práca, t. j. starostlivosť o dopĺňanie, budovanie a priebežnú evidenciu archívov, budovanie údajovej základne a databáz
–	prevádzka hudobnej študovne
–	prevádzka a aktualizovanie web stránky Hudobného centra, ako i spolupráca pri aktualizovaní stránky MK SR za oblasť hudby
Za prieskumno-analytickú činnosť:
–	spracovanie a vyhodnocovanie štatistických výkazov
–	vydávanie informačného spravodajcu HC Akcent
–	výskum historických organov na Slovensku

Kmeňovou činnosťou oddelenia je dokumentačná práca, teda budovanie a rozvoj archívov a na to nadväzujúcej údajovej základne a databázy. Táto činnosť podmieňuje úspešnú realizáciu ďalších úloh oddelenia – prevádzku študovne (využívanie materiálov a údajov získaných pri dokumentačnej práci), prípravu publikácií a materiálov pre www stránku (údajovo čerpajú z dokumentačnej práce a databáz oddelenia). 
V rámci dokumentačnej činnosti oddelenie realizovalo aktualizáciu profilov slovenských skladateľov, s dôrazom na doplnenie nových údajov (napr. kompletná inštrumentácia diel, doplnenie prvého uvedenia skladby, doplnenie diskografie), sledovali a evidovali sme premiérové uvedenia skladieb slovenských skladateľov, ako i uvádzanie slovenskej hudby v zahraničí. Začali sa sme budovať databázu slovenských interpretov a to jednak oslovovaním konkrétnych osobností, ako i zozbieraním a kompletizovaním materiálov o interpretoch na pôde HC. Výsledkom je príprava 15 profilov interpretov (z toho aj v anglickej mutácii 5 profilov), pričom oddelenie samo pripravuje nielen texty, ale aj grafické návrhy a výstupy. Zohľadňujúc potreby MK SR sme pripravili profily jubilujúcich muzikológov v roku 2000, zároveň sme zahájili prvé kroky pri budovaní databázy muzikológov.

Súčasťou dokumentačnej práce je i starostlivosť o budovanie a ochranu archívov HC. V tejto oblasti sme realizovali fotodokumentačné práce zamerané na fotodokumentáciu slovenských skladateľov, interpretov,  súborov a jazzových hudobníkov (cca 330 ks fotografií a digitalizovaná verzia na CD). Oddelenie zabezpečovalo pre potreby dokumentácie výstrižkovú službu z denníkov a periodickej tlače. V oblasti budovania a spravovania databázy HC sme v priebehu roka pracovali na úprave databázy slovenských skladateľov a interpretov do novej podoby, realizovali sme  konverziu dát zo staršej databázy do novej verzie databázy. 

Oddelenie zabezpečovalo prevádzku internetovej stránky HC. Na stránke sú k dispozícii informácie o podujatiach HC (termíny, programy), ako i o podujatiach iných usporiadateľov, informácie o edičnej činnosti HC, profily slovenských skladateľov, linky na hudobné inštitúcie na Slovensku, internetová verzia spravodajcu HC Akcent, a tiež  organizačná štruktúra HC. Začali sme budovať rubriku venovanú profilom slovenských interpretov, a novinkou je i rubrika venovaná jazzovej hudbe. Web stránku pravidelne dopĺňame a plánujeme jej rozšírenie o ďalšie informácie. Zároveň oddelenie pokračovalo v zabezpečení šírenia informácií o hudobnej kultúre aj prostredníctvom siete Internet pre MK SR a to predovšetkým prípravou informácií o jubilujúcich umelcoch.

Pre potreby MK SR oddelenie zabezpečilo získanie a spracovanie ročných štatistických výkazov o činnosti hudobných telies a umeleckých súborov za rok 1999 (marec 2000). Na základe komunikácie s jednotlivými spravodajskými jednotkami a Štatistickým úradom SR sme pripravili návrh nového výkazu o činnosti hudobných telies a umeleckých súborov, ktorý sme rozšírili o pripomienky a návrhy spravodajských jednotiek, ako i o položky, ktorých sledovanie prispeje k širšiemu pohľadu na koncertný život na Slovensku (jún 2000), v závere roka sme realizovali záverečnú etapu prípravy nového ročného štatistického výkazu o činnosti organizátora verejných podujatí v oblasti profesionálnej hudobnej kultúry, ktorý bude v januári r. 2001 predložený na pripomienkovanie vybraným spravodajským jednotkám.
V edičnej oblasti oddelenie zabezpečilo vydávanie spravodajcu HC pod názvom Akcent (4 čísla v slovenskom jazyku a 1 číslo v anglickom jazyku). Prvé číslo spravodajcu vyšlo v náklade 400 kusov. Vzhľadom na veľký dopyt, ktorý tento náklad nemohol uspokojiť, sme pristúpili k zvýšeniu nákladu pri ďalších číslach o 100 ks.

V rámci pokračovania realizácie výskumu historických organov na Slovensku sa v apríli začala štvrtá etapa výskumu. V snahe o urýchlenie priebehu výskumu sme naplánovali na tento rok preskúmanie cca 450 objektov, z toho 360 objektov preskúmal Dr. Mayer a 90 objektov p. Cepko, ktorého sme oslovili na základe odporučenia Dr. Mayera. V priebehu roka sme zahájili digitalizáciu materiálov o historických organoch na Slovensku na CD. Zrealizovalo sa nascanovanie a úprava fotografického materiálu organov a príprava pracovnej verzie 1. CD ROM venovanej historickým organom. Táto môže byť východiskom pre publikovanie výskumu v digitálnej podobe (či už formou CD Rom, alebo publikovanie vybraných statí na internete).

V priebehu sledovaného obdobia zabezpečovalo oddelenie starostlivosť o výpočtovú techniku pre celú organizáciu, vybavovalo početnú domácu i zahraničnú korešpondenciu, poskytovalo služby pre verejnosť (poskytovanie informácií, prehrávky diel slovenských skladateľov, knižničné služby a pod.), prípravu podkladov o Hudobnom centre pre publikovanie v materiáloch medzinárodných hudobných organizácií, ktorých je HC členom (Kalendárium ECPNM, IAMIC News). 

V mesiaci jún sa vedúca oddelenia spolu s riaditeľkou HC zúčastnila výročnej konferencie IAMIC v Budapešti (3 dni). Vedúca sa zúčastnila aj špeciálneho stretnutia ”liaison officerov” na ktorom sa rokovalo o ďalšom rozvoji činnosti pracovnej skupiny, konkrétne o ďalších krokoch pri vydávaní internetového časopisu IAMIC News a katalógu skladieb členov IAMIC, do ktorých oddelenie pravidelne pripravuje materiály. Jeden deň konferencie bol venovaný problematike hudobných databáz, tohto programu sa zúčastnili ďalší traja pracovníci oddelenia, nakoľko problematika sa priamo dotýkala ich pracovnej činnosti a mohla ich obohatiť o nové podnety a skúsenosti.

Prehľad čerpania finančných prostriedkov týchto činností (len priame náklady bez priamych miezd a réžie) znázorňuje nasledovný prehľad:
										    v Sk
Kultúrna aktivita /
Akcia	Príspevok 
BT	Príspevok
VPS	Tržby/
vlast.výnosy	Náklady
	
Historické organy na Slovensku  	27 000,00	180 000,00	0,00	206 932,00	
Spravodaj HC – Akcent	113 000,00	 	0,00	113 628,90	
Fotodokumentácia	84 000,00	 	0,00	83 842,40	
Služby pre verejnosť	455 000,00	 	0,00	455 172,87	
S p o l u :	679 000,00	180 000,00	0,00	859 576,17	
Podiel z celkových ukazovateľov HC  	3,28%	5,76%	0,00%	2,79%	

Oddelenie edičnej činnosti

K stálym činnostiam oddelenia patrí  - za oblasť vydavateľskej činnosti:
–	vydanie titulov na základe edičného plánu odporúčania Edičnej rady HC (Hudobný život -časopis ,mesačník)
–	vydanie titulov v stálej každoročnej edícii (Súborné diela Jána Levoslava Bellu, inštruktívne skladby: Sonáty pre zobcovú flautu a basso contionuo)

Redakcia časopisu Hudobný život
Časopis - mesačník pre klasickú hudbu, jazz a world music informuje v prvom rade o celom spektre hudobného života na Slovensku, prináša kritické reflexie o koncertnom dianí i dianí na našich operných scénach a glosuje aj pozoruhodné udalosti v európskych operných domoch a na európskych koncertných pódiách. Pravidelné seriály zahŕňajú pôvodné štúdie z novodobej histórie slovenskej kompozičnej tvorby, mapujú našu opernú históriu a predstavujú tiež tvorcov svetovej hudobnej moderny. Pravidelné rozhovory prinášajú široké spektrum názorov významných osobností na problémy súčasného hudobného diania. Okrem historických fenoménov jazzovej scény túto rubriku po celý rok obohacovala Jazzová dielňa. V roku 2000 vyšlo spolu 10 čísiel, z toho dve dvojčísla
Od mája r. 2000 pracuje redakčná rada časopisu Hudobný život v  zložení: E. Fillipi,. P. Ruščin,. Juraj Hatrík, P.Zagar, V. Zvara, M. Škuta, Z. Vachová, M. Blahynka.

Redakcia hudobnín a kníh o hudbe
Produkcia redakcie hudobnín a kníh o hudbe nachádza čoraz vyššiu odozvu v radoch hudobnej verejnosti. Jedným z dôvodov je aj dôraz ktorý kladieme na distribúciu titulov. V roku 2000 vyšli hudobniny pod titulom Sonáty pre zobcovú flautu a basso continuo. Notová publikácia poskytuje adeptom hry na zobcovej flaute, resp. priečnej flaute, hoboji a husliach, vďačný materiál na rozvíjenie svojich interpretačných schopností. Zväzok obsahuje sonáty od Roberta Valentina, Antonia Vivaldiho, Johana Christiana Pepuscha a Willema de Fescha.
V uplynulom roku nevyšiel žiaden titul zo Súborného diela Jána Levoslava Bellu.

Čerpanie finančných prostriedkov na vydávanie týchto titulov (len priame náklady bez priamych miezd a réžie) je v nasledovnom prehľade:
											     v Sk
Kultúrna aktivita /
Vydavat. titul	Príspevok 
BT	Príspevok
VPS	Tržby/
vlast.výnosy	Náklady
	
Piesňová tvorba- notoviny	58 000,00	 	0,00	58 028,95	
Skladby pre klavír – notoviny	75 500,00	 	980,00	96 840,00	
Sonáty pre zobcovú flautu - notoviny	58 700,00	 	0,00	58 790,00	
Notoviny-iné (edícia 2001)	0,00	 	29 577,85	25 836,75	
Hudobný život - časopis,mesačník 	101 000,00	1 500 000,00	155 921,34	2 489 358,31	
S p o l u :	293 200,00	1 500 000,00	186 479,19	2 728 854,01	
Podiel z celkových ukazovateľov HC  	1,13%	26,41%	1,45%	6,13%	

Oddelenie vonkajších vzťahov

Stále činnosti oddelenia v oblasti mimoriadnych úloh organizácie spočívajú v organizovaní verejných neziskových podujatí, a to hlavne:
–	X ročník Stredoeurópskeho festivalu koncertného umenia v Žiline,
–	Výchovné koncerty,
–	Cyklus koncertov v Galérii mesta Bratislavy – Mirbachov palác,
–	Zverené akcie MK SR.

Medzinárodné hudobné festivaly
Jubilejný X. ročník Stredoeurópskeho festivalu koncertného umenia v Žiline, ktorý sa uskutočnil 9-15. apríla 2000 v Dome umenia Fatra, predstavoval 7 koncertov - 6 celovečerných a 1 popoludňajší koncert (prehliadku víťazov Súťaže slovenských konzervatórií). Na podujatiach sa prezentovali mladí umelci zo štyroch krajín (popri SR Česká republika, Japonsko a Maďarsko). Výkony 12 z nich sledovala medzinárodná porota hudobných publicistov a dramaturgov z Nemecka, Českej republiky, Maďarska a Slovenska na čele s Miloslavom Zdražilom z Prahy, ktorá udelila tradičnú Cenu kritiky slovenskému violončelistovi Michalovi Sťahelovi za výkon v Elgarovom Koncerte pre violončelo a orchester e mol. Po prvý raz sa tohto roku udeľovala aj cena primátora Krajského úradu v Žiline pre najmladšieho účastníka prehliadky, ktorým bol štrnásťročný klavirista  František Jánoška. Festival vyvrcholil koncertom Štátnej filharmónie Košice pod vedením maďarského dirigenta Gergely Ménesiho. Návštevnosť jednotlivých koncertov potvrdila zmysluplnosť usporiadania tohto medzinárodného kultúrneho podujatia práve v meste Žilina, bohatom na umeleckú i hudobnú minulosť aj prítomnosť, kde sa nachádzajú aj výborné organizačné podmienky, nevyhnutné pri usporiadaní podobného koncentrovaného podujatia (skvelá sála, ponuka ubytovacích možností, vynikajúce dopravné spojenie, spoľahlivý spoluorganizátor). Okrem domáceho ŠKO Žilina ďalšími spoluusporiadateľmi festivalu bol Spolok koncertných umelcov (ktorý v tomto roku prevzal na seba povinnosť zabezpečiť dramaturgiu festivalu a ktorý sa tejto úlohy podľa vyjadrenia väčšiny prítomných odborníkov zhostil s istým rozpačitým výsledkom) a Slovenský rozhlas ako hlavný mediálny partner.  
Pripravili sme dramaturgický podklad pre Stredoeurópsky festival koncertného umenia 2001. Festival sa uskutoční v termíne 22. – 28. apríla 2001. Festivalový výbor sa zišiel 9. a 26. októbra 2000 a schválil dramaturgickú koncepciu i konkrétne programové ponuky. Projekt je vo vysokom štádiu rozpracovania.

Výchovné koncerty
Uskutočnili sme 606 výchovných koncertov. Z tohto počtu sa na 239 výchovných koncertoch prezentovalo 10 tém pre I. stupeň ZŠ. Pre žiakov II. stupňa sa uskutočnilo 363 výchovných koncertov, v ktorých odznelo 13 tém a pre žiakov II. cyklu 2 témy v počte 4 výchovných koncertov.
S cieľom zmodernizovať ponuku a vytvoriť databanku modelových esteticko-výchovných programov vypísalo Hudobné centrum výberové konanie na nové projekty výchovných koncertov. Dňa 28. februára 2000 zasadala odborná výberová komisia, ktorá z 22 prihlásených projektov posúdila a odporučila k realizácii 6 projektov, 9 neodporučila a  7 projektov odporučila dopracovať. V roku 2000 sme z tejto ponuky zrealizovali 24 výchovných koncertov na tému ”Rozprávka o sláčikovom kvartete” od skladateľa Juraja Hatríka, určené pre I. a II. stupeň ZŠ. Pre školy 2. cyklu sme zrealizovali projekt Daniela Mateja ”OPEN 2”. Problém u niektorých z týchto koncertov spočíva v ich finančnej náročnosti, resp. v technickom zabezpečení (napr. OPEN 2), takže ich nemožno bežne uvádzať na trasu. Základ činnosti v oblasti výchovných koncertov tvoria štandardné výchovné koncerty prispôsobené veku žiakov, finančne menej náročné a z hľadiska trasovania operatívnejšie. Koncerty realizujeme v sálach domov kultúry alebo priamo na školách a počet žiakov závisí na veľkosti škôl. Stále častejšie sa vynára problém, že školy s malým počtom žiakov odriekavajú koncerty, lebo nie sú schopné zaplatiť ani tú skromnú sumu, ktorú požadujeme (15 – 20,-SK). Stúpajú náklady za prenájom sál, dopravy, ubytovania a nárokov umelcov na honoráre. Napriek tomu sa snažíme rozširovať pole našej pôsobnosti vo všetkých regiónoch Slovenska.

Cyklus koncertov v Galérii mesta Bratislavy – Mirbachov palác
Komorné koncerty v Galérii mesta Bratislavy v Mirbachovom paláci sme realizovali ako nedeľné matiné, pričom prvá nedeľa v mesiaci - Pódium mladých – je venovaná mladým talentovaným umelcom, laureátom a účastníkom domácich i medzinárodných interpretačných súťaží, druhú nedeľu v mesiaci sme pripravovali v spolupráci so Spolkom slovenských skladateľov a venovali pôvodnej slovenskej tvorbe, tretiu nedeľu v mesiaci navrhoval Spolok koncertných umelcov ako fórum pre špičkových umelcov. 4. nedeľa v mesiaci dopĺňala dramaturgickú ponuku a interpretačnú pestrosť. Celkove sa v roku 2000 uskutočnilo v Mirbachovom paláci 38 koncertov, v rámci ktorých odznelo 17 premiér, z  toho 15 od slovenských skladateľov. 3 koncerty zohľadnili 250. výročie  úmrtia J. S. Bacha.

Prehľad nákladov a výnosov stálych kultúrnych aktivít OVV (bez priamych miezd a réžie):

											v Sk
Kultúrna aktivita /
Akcia	Príspevok 
BT	Príspevok
VPS	Tržby/
vlast.výnosy	Náklady
	
Stredoeurópsky festival v Žiline	673 600,00	 	107 008,26	793 987,26	
Výchovné koncerty	1 500 000,00	 	535 663,00	2 035 688,35	
Cyklus koncertov -Mirbachov palác	400 000,00	 	104 877,00	504 695,95	
S p o l u :	2 573 600,00	0,00	747 548,26	3 334 371,56	
Podiel z celkových ukazovateľov HC  	9,90%	X	5,82%	7,49%	

2.	Dlhodobé činnosti 

Oddelenie riaditeľa

Za oblasť mimoriadnych úloh sú dlhodobými činnosťami oddelenia:
–	transformácia a organizačné zmeny Hudobného centra,
–	doriešenie situácie okolo používania značky Slovkoncert,
–	zabezpečovanie mimoriadnych akcií doma i smerom do zahraničia,
–	oprava strešného plášťa sídla HC.
Za oblasť metodickej činnosti:
–	zabezpečenie scenára a realizácie národného stánku SR na Medzinárodnom hudobnom veľtrhu v Canes.

Transformácia HC
V roku 2000 sme v Hudobnom centre realizovali druhú vlnu transformácie a organizačných zmien, ktorých výsledkom malo byť a je odčlenenie Letných kúpeľných festivalov a koncertov v mestách na Slovensku zo štátnej inštitúcie do prostredia voľnej súťaže. Spoločne s odčlenením spomínaných aktivít sme v spolupráci s MK SR pripravovali aj  odčlenenie finančných prostriedkov, ktoré do roku 2000 boli týmto aktivitám prideľované prostredníctvom Hudobného centra do nového účelového Transferu pre profesionálnu hudobnú kultúru.  Žiaľ, nový transfer sa vytvoriť nepodarilo, ale odčlenené prostriedky boli preradené do transferu pre občianske združenia – hudba. Tam sú k dispozícii novým potenciálnym záujemcom o organizovanie odčlenených podujatí v roku 2001.

Pri príprave odčlenenia sme absolvovali potrebné diskusie na úrovni jednotlivých festivalov, tak, aby odčlenenie nespôsobilo zánik žiadneho z doteraz organizovaných podujatí.

Vývoj udalostí vo veci ochrannej známky ”Slovkoncert”
V r. 2000 boli založené a protiprávne zaregistrované dve spoločnosti využívajúce vo svojom názve označenie SLOVKONCERT 
11.9.2000  T. Písecký podal dve prihlášky kombinovaných ochranných známok obsahujúcich názov Slovkoncert a jeho pozmenené grafické označenie oproti logu používaného Hudobným centrom. Dňa 25. 9 2000 založil obchodnú spoločnosť Slovkoncert, s.r.o, ktorú nechal zapísať do obchodného registra.
20.9.2000 komerčná právna kancelária Almond & Baton ako právny zástupca Hudobného centra podala prihlášku kombinovanej ochrannej známky obsahujúcej názov Slovkoncert a používané grafické označenie. 
30.10. 2000 na Krajskom úrade v Bratislave si jeden zo zakladateľov M. Kopernický nechal zaregistrovať spoločnosť Slovkoncert, n.o. 
Právna kancelária Almond & Baton sa obrátila na konateľov oboch protiprávne zaregistrovaných spoločností s výzvou na upustenie od protiprávneho užívania obchodného mena v prospech jediného platného majiteľa a užívateľa značky Slovkoncert – Hudobného centra. Zakladatelia spoločností Slovkoncert boli vyzvaní aby svoj záujem o značku Slovkoncert vyjadrili legálnym spôsobom  - účasťou v plánovanom výberovom konaní HC na túto značku. V tomto zmysle riaditeľka HC informovala aj Legislatívny odbor MK SR a generálnu riaditeľku Sekcie umenia – D. Károvú. 
Právny zástupca HC Almond & Baton bude naďalej sledovať jednotlivé vestníky Úradu priemyselného vlastníctva SR a je pripravený ihneď po zverejnení prihlášky ochrannej známky spoločnosti Slovkoncert, s.r.o. podať odôvodnenú námietku.  

Prijatia
Riaditeľka HC prijala v r. 2000 niekoľko zahraničných hosti: Ber Deuss - riaditeľ Musiek Groep Netherland,  Nelson Fernandéz z Performing Arts And Training a riaditeľka festivalu v Belfaste – p. Stella Hall, nového  riaditeľa MICA P. Rantaša ďalších dvoch pracovníkov MICA. 
V januári 2000 navštívila Hudobné centrum AnneMarie Turk – KulturKontakt (Rakúsko), čestný prezident PEARLE Rudolf Wolfensberger, ktorému sme v rámci jeho pobytu počas BHS sprostredkovali stretnutie s riaditeľom ŠF Košice, riaditeľom SF - p. Tkáčikom a  profesorom M. Jurkovičom. Pozvanie riaditeľky HC prijal hosť festivalu Nová slovenská hudba pán Tadeusz Wielecki, riaditeľ festivalu Varšavská jeseň, s ktorým sme prerokovali možnosti spolupráce pri vyslaní slovenských umelcov na Varšavskú jeseň 2001. Okrem iného sme sprostredkovali stretnutie pána Wieleckého s ďalšími skladateľmi a zástupcami hudobných inštitúcií, ako:  E. Krák, I. Szeghy,  R. Berger, N. Hrčková, M. Puškášová, I. Marton, V. Godár, súbor VENI a Pozoň Sentimentál, Opera Aperta a ďalší.  

Pre VŠMU sme sprostredkovali  workshop amerického klaviristu Johna Fergusona a prostredníctvom Veľvyslanectva USA sa nám podarilo vybaviť grant, ktorý bol použitý na zakúpenie notového materiálu z americkej hudby pre knižnicu VŠMU.

Riaditeľka HC sa pravidelne zúčastňovala zasadaní Rady Slovenských inštitútov a podieľala sa  na práci medzinárodných mimovládnych organizácií, ktorých je HC členom. Ide najmä  o prácu vo výbore Európskej hudobnej rady, IAMIC a ECPNM. 

Z týchto povinností vyplynuli nasledovné zahraničné pracovné cesty:

MIDEM Cannes – v spoločnom stánku IAMIC bolo aj Hudobnému centru umožnené prezentovať časť svojej činnosti a participovať tak na hudobnom veľtrhu v Cannes. Zároveň sa počas veľtrhu konalo polročné zasadnutie IAMIC, kde sa spoločne pripravovala prihláška IAMIC na získanie finančných prostriedkov z nového programu Culture 2000 na projekt Európska hudobná databáza. Je to spoločný projekt IAMIC. Začiatkom roka 2001 Európska komisia rozhodla o pridelení žiadaných prostriedkov na tento projekt na obdobie 3 rokov.

Rakúsky KulturKontakt prizval riaditeľku HC do komisie na výber projektov usilujúcich o podporu zo strany KK v roku 2000.

V rámci aktivít Európskej hudobnej rady sa na jar 2000 konal Network Shop v Holandskom Bilthovene. Hlavným zámerom stretnutia bola už konkrétna diskusia s predstaviteľmi EÚ o novom postupe pri podávaní žiadostí na nový program Culture 2000. Zoznámenie sa s čestným prezidentom PEARLE následne viedlo k pozvaniu riaditeľa ŠF Košice na zasadnutie tejto Asociácie do Paríža a zároveň  k návšteve pána Rudolfa Wolfensbergera v Bratislave počas BHS.

Európska hudobná rada mala svoje Generálne zhromaždenie v Bonne, kde má sídlo nový sekretariát EHR. Okrem pravidelnej agendy týkajúcej sa informácií o činnosti členských organizácií bolo súčasťou stretnutia predstavenie projektu IAMIC Európska hudobná databáza a tiež prezentácia jednej z najväčších súkromných firiem, ktorá v súčasnosti poskytuje v internetovej sieti informácie o hudbe, skladateľoch a ich dielach – Net4Music.

Pracovné stretnutie v našej rakúskej partnerskej organizácii MICA bolo zamerané na diskusiu o možnom presune sekretariátu IAMIC z Viedne do Bratislavy. Vzhľadom k zmene vedenia MICA, požiadal nás výbor IAMIC o zváženie možnosti fungovania sekretariátu v HC. Keďže podpora mimovládnym organizácií v rámci rezortu kultúry bola v tom čase nevyjasnená a MICA mala eminentný záujem o zachovanie sekretariátu IAMIC vo Viedni a dokázala to aj finančne garantovať,  dohodli sme sa na zachovaní status quo.

Výročná konferencia IAMIC sa v júni roku 2000 konala v Budapešti. 10. Konferencia v poradí bola doposiaľ najväčšia čo do počtu účastníkov. Jednou z dominantných problematík bola problematika hudobných databáz, s ktorou sa musí vysporiadať každé hudobné informačné stredisko. Zvláštny priestor bol venovaný problémom krajín  bývalého ”východného bloku” počas, počas ktorého viacerí zástupcovia krajín Východnej Európy priblížili svoje skúsenosti a problémy z oblasti kultúry v transformujúcich sa krajinách.  Inšpiratívna bola prezentácia internetového časopisu Amerického hudobného centra New Music Box, ktorý v tomto roku oslávil už prvé výročie svojej existencie. Je nepochybné, že takýmto smerom by sa mala v budúcnosti uberať aj prezentácia slovenskej hudby prostredníctvom internetu. 

Výročná konferencia ECPNM sa konala na pozvanie festivalu v Luneburgu, ktorého hlavný organizátor je v súčasnosti prezidentom ECPNM. Festival predstavil najnovšie trendy vo vývoji nových nástrojov elektroakustickej hudby. Súčasťou festivalu bola prezentácia štúdií v Holandsku a Francúzsku. Mimoriadne podnetnou bola idea využitia elektroakustickej hudby pre výchovné koncerty. Deti majú možnosť na vytvorených nástrojoch tvoriť skladby a sú tak zasvätené priamo do kompozičného procesu. Väčšina tradične chápaných výchovných koncertov je zameraná buď na prezentáciu štýlových období, skladateľov alebo hudobných nástrojov. Tento impulz bol podnetný aj pre úvahy o ďalšom oživení výchovných koncertov v produkcii HC.

Pracovná cesta do Pražského HISu mala za cieľ dohovoriť možný postup pri spoločnej žiadosti o projekt v rámci Vyšegradského kultúrneho fondu.  Dohovorili sme sa, že takýto projekt by sme zadali začiatkom roka 2001 a mal by byť zameraný na urýchlenie digitalizácie údajov do databázy oboch organizácií. Podobne ako HC, aj český HIS zápasí s pomalým tempom při digitalizácií potrebných údajov. Získanie ďalších prostriedkov by nám umožnilo nasadiť na túto prácu väčší počet pracovníkov. Súčasťou cesty bola aj návšteva koncertu súboru MASADA a prerokovania podmienok ich možnej účasti na BHS 2001, stretnutie so súborom Mondschein, dirigentom P. Kotikom a dohovorenia ich účasti na festivale Melos-Étos 2001.

Koncom roka 2000 sa z iniciatívy Divadelného ústavu konala výstava fotografií Edity Grúberovej v SI vo Viedni. Hudobné centrum prispelo vzácnou fotografiou zo svojho archívu, zachytávajúcou prvé vystúpenie p. Grúberovej na BHS po jej 20 ročnom pobyte v emigrácii. 

Oprava strechy HC
Koncom roka prebehla verejná súťaž na opravu strešného plášťa na budove Hudobného centra. Víťazom sa stala stavebná firma KIRIS, s.r.o, s ktorou bola v decembri r. 2000 podpísaná zmluva. Po obdržaní súhlasu zriaďovateľa HC - MK SR o začatí stavby a súhlasu s použitím prostriedkov z FRHM ako doplnkového zdroja na financovanie opravy strechy sa začiatkom marca 2001 začne so stavebnými prácami, ktoré budú trvať najviac tri mesiace.

Nakoľko v roku 2000 nebolo sledované využívanie kapacít na jednotlivé činnosti oddelenia a priame náklady na jednotlivé uvedené aktivity boli minimálne, je veľmi obtiažne odhadnúť náklady týchto činností. Oddelenie sa v rámci svojej činnosti v roku 2000 podieľalo na celkových nákladoch organizácie  7,13%. Výnosy, zúčtované v roku 2000 v rámci oddelenia predstavovali podiel 7,13% z celkových výnosov organizácie. 
Činnosť oddelenia bola financovaná predovšetkým z prostriedkov štátneho rozpočtu. V uplynulom roku predstavoval podiel výnosov oddelenia z prevádzkovej dotácie na celkovom bežnom transfere organizácie 6,7%.

Oddelenie dokumentácie a informatiky

Ku dlhodobým činnostiam oddelenia patrí :
Za prieskumno-analytickú činnosť:
–	príprava, spracovávanie a vydávanie kalendária Hudobné udalosti na Slovensku 
–	príprava a vydanie Slovenského hudobného adresára
Za oblasť informatiky:
–	digitalizácia zvukového archívu s dielami slovenských skladateľov
–	spracovávanie knižničných fondov Hudobného centra do elektronickej podoby (systém LIBES)

V edičnej oblasti oddelenie zabezpečilo vydanie dvojjazyčného slovensko-anglického kalendária Hudobné udalosti na Slovensku 2000 (marec), vydanie Slovenského hudobného adresára 2000 (apríl), V poslednom štvrťroku prebiehali finalizačné práce na príprave publikácie Hudobné udalosti na Slovensku 2001, ktoré sme vydali v januári 2001.

Vzhľadom k alarmujúcemu stavu zvukového archívu diel slovenských skladateľov, ktorý je uložený na mg pásoch sme zrealizovali prvú etapu digitalizácie archívu a zabezpečili sme nahrávky pre archív HC – snímky z tohtoročných festivalov (Nová slovenská hudba, Večery novej hudby) (spolu 22 CD). V rámci spolupráce s partnerskými organizáciami doma i v zahraničí, ako i v rámci spolupráce s interpretmi a skladateľmi získalo oddelenie 82 nových CD pre zvukový archív. Stav CD zapísaných v operatívnej evidencii HC je 956 ks. 
Jednou z činností oddelenia je spravovanie knižničného fondu HC. V priebehu sledovaného obdobia bolo zaevidovaných 610 kníh do knižničného systému LIBES (realizácia počítačovej evidencie už existujúceho knižného fondu), zabezpečilo sa doplnenie a zviazanie starších ročníkov hudobných periodík. 
V oblasti budovania a spravovania databázy HC sme v priebehu roka pracovali na úprave databázy slovenských skladateľov a interpretov do novej podoby, realizovali sme  konverziu dát zo staršej databázy do novej verzie databázy. 

Čerpanie finančných prostriedkov týchto dlhodobých činností oddelenia (bez priamych miezd a réžie) je v nasledovné:
											v Sk
Kultúrna aktivita /	Príspevok 	Príspevok	Tržby/	Náklady	
Publikácia	BT	účelovo	vlast.výnosy	 	
 	 	viazaný	 	 	
Hudobné udalosti na Slovensku	65 000,00	 	2 300,00	67 336,64	
Hudobný adresár 2000	0,00	147 000,00	27 230,00	174 911,05	
Ostatné (ODI)	203 800,00	 	183 986,52	1 773 552,00	
S p o l u :	268 800,00	147 000,00	213 516,52	2 015 799,69	
Podiel z celkových ukazovateľov HC	1,03	2,59	1,66	4,53	

Oddelenie edičnej činnosti

Medzi dlhodobé činnosti oddelenia za oblasť vydavateľskej činnosti zaraďujeme vydanie titulov na základe edičného plánu s dlhodobou prípravou a preklady náročných muzikologických diel. V roku 2000 nebol vydaný žiadny titul s dlhodobou prípravou.

Oddelenie vonkajších vzťahov

Dlhodobé činnosti oddelenia sú:
Z oblasť metodickej činnosti:
Podiel pri organizovaní festivalov, interpretačných súťaží, a to najmä:
–	festival komornej hudby Konvergencie 2000,
–	festival Musica sacra  v Nitre,
–	Medzinárodná spevácka súťaž Mikuláša Schneidera –Trnavského.
Za oblasť mimoriadnych úloh organizácie:
Zabezpečovanie mimoriadnych akcií a podujatí doma i smerom do zahraničia, a to hlavne:
–	XXII. Ročník festivalovej prehliadky Nová Slovenská hudba,
–	IX. Ročník medzinárodného festivalu Slovenské historické organy,
–	Príprava festivalu Melos-Étos 2001,
–	Komorné koncerty Hudba na hrade,
–	Koncerty v slovenských mestách  a kúpeľoch,
–	Medzinárodné letné hudobné festivaly v kúpeľných mestách,
–	Komponované programy a príležitostné akcie,
–	Fórum mladých talentov,
–	Koncerty pre Slovenské inštitúty v zahraničí,
–	Zahraničná propagácia a spolupráca .

Hudobné centrum bolo spoluusporiadateľom festivalu komornej hudby Konvergencie 2000, ktorý je autorským projektom violončelistu Jozefa Luptáka. Uskutočnil sa v dňoch 1. a 2. 9. 2000. Iniciovali sme objednávku skladby od slovenského skladateľa Petra Zagara a uvedenie skladby ďalšieho slovenského autora Juraja Beneša na festivale. Z grantu na koncertnú činnosť na Slovensku sme podporili koncert súboru Operu aperta dňa 2. 9. v Zrkadlovej sieni Primaciálneho paláca, na ktorom tieto diela odzneli. Na vystúpenie kanadskej klaviristky Reny Sharon sme získali sponzorský príspevok od Kanadskej ambasády.

V spolupráci s hlavným organizátorom Mestským úradom v Nitre sme pripravili festival  Musica sacra, zameraný na prezentáciu duchovnej  hudby. Festival sme zabezpečili dramaturgicky a organizačno – produkčne. V tomto roku sme realizovali 6 koncertov.

Medzinárodná spevácka súťaž Mikuláša Schneidera – Trnavského
Participovali sme na príprave XVI. ročníka Medzinárodnej speváckej súťaže Mikuláša Schneidra – Trnavského, ktorá sa uskutočnila v Trnave v dňoch 23. – 27. mája 2000. Hudobné centrum udelilo cenu pre najlepšieho slovenského účastníka súťaže v obidvoch kategóriách – v I. kategórii (do 22 rokov) sa jej držiteľom stal víťaz súťaže mužov tenorista Pavol Bršlík a v II. kategórii (do 32 rokov) to bol Štefan Kocán (bas), ktorý obsadil 2. miesto v súťaži mužov. Súčasťou Ceny Hudobného centra je zorganizovanie koncertného vystúpenia pre nositeľov tohto ocenenia. Koncert držiteľov Ceny HC sa uskutočnil dňa 29. októbra t. r. v Mirbachovom paláci. Najlepšou účastníčkou súťaže v kategórii žien bola sopranistka Martina Masaryková, ktorá obsadila 2. miesto v I. kategórii. 

Festival Nová slovenská hudba vznikol začiatkom 60-tych rokov v bývalom Zväze slovenských skladateľov ako prehliadka – týždeň novej slovenskej hudobnej tvorby. Koná sa každé dva roky v Bratislave. Tohtoročná prehliadka, ktorá sa uskutočnila v dňoch 11. – 18. 11. 2000, bola jubilejná, dvadsiata. Cieľom festivalu je predstaviť pôvodnú tvorbu slovenských skladateľov rôznych generačných zoskupení a orientácií. Poskytuje slovenským skladateľom, prípadne autorom iných národností, ktorí dlhodobo žijú a pôsobia na Slovensku, ucelenejší priestor na uvádzanie svojej tvorby. 20. ročník festivalu vo svojej dramaturgii ponúkol konfrontáciu rôznych skladateľských generácií, od najmladšej cez strednú až po vyspelých, starších autorov. Vrátil sa aj k tzv. zakladateľskej generácii autorov, ktorí stáli na začiatku formovania nášho hudobného života. Na 15 koncertoch odznelo 96 skladieb 69 slovenských skladateľov, skladby 2 českých skladateľov (Smolka, Graham), 1 srbského skladateľa (Milakovič) a 1 ruského skladateľa (Iršai). 35 skladieb odznelo vo svetovej premiére,  1 skladba v slovenskej premiére.

V dňoch 20.-25.augusta 2000 sa uskutočnil IX. ročník medzinárodného festivalu  Slovenské historické organy. Na šiestich koncertoch  vystúpili traja domáci (A. Predmerská-Zúriková, M. Vrábel, F. Klinda) a traja zahraniční sólisti (Ch. Glöckner – SRN, Z. Antonik – Poľsko, J. Sebestyén – Maďarsko), ktorí sa  recitálovými  programami predstavili na historických nástrojoch  z 18. a 19. storočia,  pochádzajúcich z dielní slovenských organárskych majstrov. Koncerty sa uskutočnili v rímskokatolíckych kostoloch v Jaslovských Bohuniciach, Modre, Leopoldove, Báči, Močenku a v evanjelickom  kostole vo  Veľkých Levároch. Podujatie, realizované v spolupráci so Spolkom koncertných umelcov (dramaturgia) a so Slovenským rozhlasom (nahrávky koncertov, ich reklama v rozhlasovom vysielaní, príprava podkladov pre špeciálne hudobno-slovné relácie) charakterizovala štandardná úroveň interpretačných výkonov a zo strany Hudobného centra profesionálne organizačné zabezpečenie, vyplývajúce aj zo spoľahlivej koordinácie s miestnymi spoluorganizátormi (obecné a farské úrady).

Festivalový výbor pre festival Melos-Étos 2001 v zložení Prof. Juraj Beneš, Prof. Juraj Hatrík, Prof. Naďa Hrčková, doc. Egon Krák, Prof. Vladimír Michalko  a Mgr. Iris Szeghy si zvolil za svojho predsedu Prof. Naďu Hrčkovú. Absolvoval viacero stretnutí (október, november, december 2000), rozpracoval dramaturgiu koncertných podujatí a schválil uskutočnenie muzikologickej konferencie. Rokujeme s umelcami, spoluusporiadateľmi a sponzormi o dramaturgických návrhoch a ich financovaní. Melos-Étos 2001 sa uskutoční v tradičnom termíne od 7. do 17. novembra.

Hudba na hrade
Cyklus 5 komorných koncertov Hudba na hrade bol venovaný 250. výročiu úmrtia Johanna Sebastiana Bacha. Hudobné centrum ho pripravilo v spolupráci so Spolkom koncertných umelcov pri Slovenskej hudobnej únii a Hudobným múzeom Slovenského národného múzea každú nedeľu od 19. 11. do 17. 12. v Hudobnej sieni Bratislavského hradu. Dramaturgickým zámerem bolo vzdať na záver Bachovho roku poctu tvorbe Johanna Sebastiana Bacha a uviesť na koncertné pódium aj tie skladby, ktoré často nezaznievajú v koncertných sálach, a to v skladateľskej konfrontácii minulosti a súčasnosti Jeho súčasťou bola premiéra skladby Petra Zagara ”Introdukcia a prelúdium” a projekt Jozefa Luptáka ” Cello”, ktorý vznikal v priebehu dvoch minulých rokov ako konvergencia dvoch línií záujmov tohto umelca – oblasti starej a súčasnej hudby.

Koncerty v slovenských mestách a kúpeľoch
Pripravili sme podujatia v spolupráci s mestami a kúpeľnými zariadeniami - 94 koncertov v slovenských mestách, 3 koncerty pre Hudobné leto v Tatrách (Starý Smokovec, Kežmarok a Poprad), 6 koncertov na festival Musica sacra v Nitre, 17 koncertov v kúpeľných mestách, 62 koncertov v rámci Letných hudobných festivalov, 48 komponovaných programov a 22 koncertov na objednávku usporiadateľov (tzv. príležitostné akcie). K najaktívnejším partnerom patrili kúpele Piešťany, Trenčianske Teplice, Bojnice, Bardejovské kúpele a Dudince. V spolupráci s mestskými kultúrnymi strediskami sme pripravili cykly komorných koncertov Hudobných jarí. Náročnejšie koncertné podujatia typu recitálových a polorecitálových vystúpení sa realizovali v rámci pravidelnej spolupáce s mestami Humenné, Sečovce, Bardejov, Poprad, Kežmarok, Žiar nad Hronom, Rimavská Sobota, Trenčín, Nové Mesto nad Váhom, Cífer. K pravidelným usporiadateľom patria mestá Trnava, Hlohovec, Nitra, Trenčín, Trenčianske Teplice, Komárno a Nové Zámky. Programová skladba jednotlivých podujatí vychádzala z požiadaviek a konkrétnych podmienok jednotlivých usporiadateľských organizácií. Okrem náročnejších typov koncertov boli súčasťou ponuky kombinované vokálno-inštrumentálne koncerty so sprievodným slovom a komponované literárno-hudobné pásma za účasti slovenských hereckých osobností. Dramaturgia zohľadňovala vo zvýšenej miere 250. výročie smrti Johanna Sebastiana Bacha, 60. narodeniny Juraja Beneša a 70. narodeniny Romana Bergera.

Letné hudobné festivaly
V letných mesiacoch jún, júl a august sme v roku 2000 zabezpečovali poslednýkrát medzinárodné letné hudobné festivaly v kúpeľných mestách (spolu 62 koncertov). Hlavnými organizátormi podujatí boli kúpele. Hudobné centrum pripravilo festivaly dramaturgicky, organizačno – produkčne a v jednom prípade (Piešťanský festival) zabezpečilo vydanie programového dvojjazyčného bulletinu. V tomto roku išlo o jubilejné festivaly, a to 45.  Piešťanský  festival  (15 podujatí), 55.  Hudobné   leto  v Trenčianskych  Tepliciach (14 podujatí),   8.  Kúpeľné  hudobné  leto v Bojniciach (11 koncertov), 46. Medzinárodné  hudobné  leto v Bardejovských  kúpeľoch (14 koncertov) a Hudobné leto v Dudinciach  (8 koncertov). Hlavnými dramaturgickými akcentmi tohtoročných festivalov boli výročia významných osobností  hudobnej kultúry ako 250. výročie úmrtia J. S. Bacha, 250. výročie narodenia J. M. Spergera, 190.výročie narodenia F. Chopina  a  R. Schumanna, 150. výročie narodenia a 100. výročie úmrtia Z. Fibicha,  130. výročie narodenia F. Lehára a 110. výročie J. Iberta. V dramaturgii sme zohľadnili jubileá významných osobností a súborov z oblasti interpretačného umenia, ako 40. výročie Slovenského komorného orchestra a 70. narodeniny jeho zakladateľa a umeleckého vedúceho Prof. Bohdana Warchala. Súčasťou dramaturgie letných hudobných festivalov bol symfonický koncert, koncerty komorných zoskupení, operný a operetný koncert, muzikálové, baletné a pantomimické podujatie a vystúpenia mladých slovenských umelcov.     

Komponované programy a príležitostné akcie
Na základe požiadavky organizátorov sme pripravili 22 koncertov a 48 programov literárno-hudobného charakteru a divadelné predstavenia malých javiskových foriem pre stálych usporiadateľov na Slovensku,  Morave a v Čechách. K najvýznamnejším patril slávnostný koncert k 100. výročiu založenia Mestskej knižnice v Bratislave, na ktorom vystúpil Slovenský komorný orchester s dirigentom Ewaldom Danelom. Pre Mestskú knžnicu sme zabezpečili aj koncert k 25. výročiu vzniku Moyzesovho kvarteta. 

Fórum mladých talentov
V mesiaci decembri sme uskutočnili cyklus koncertov pod názvom Fórum mladých talentov, na ktorom účinkovali účastníci medzinárodných interpretačných súťaží. Koncerty sa konali v Koncertnej sále VŠMU (6. 12. a 14. 12.) a v Hudobnej sieni Bratislavského hradu (16. 12. a 28. 12. 2000). Pre mladých, väčšinou začínajúcich umelcov, predstavuje takáto forma podpory zo strany HC jedinečnú príležitosť preveriť si svoje interpretačné kvality a prezentovať sa pred širokým publikom. Pri príprave sme spolupracovali s ďalšími inštitúciami (VSMU, Hudobný fond, Osvetový ústav, a i.).  Zároveň mladým umelcom  takto poskytujeme odbornú pomoc pri ich následnej účasti na medzinárodných súťažiach, pričom väčšina z nich získala na medzinárodných súťažiach skvelé výsledky: 

2. medzinárodná súťaž v hre na klavír šesťručne (Marktoberdorf – Nemecko), 
18. – 21. 5. 2000
Klavírne trio MY LEN UM v zložení Zuzana Suchanová-Štefunková, Dušan Šujan a Stanislava Zimermanová (absolventi VŠMU)
1.	miesto v kategórii nad 18 rokov

Medzinárodná kontrabasová súťaž Johanna Matthiasa Spergera (Gutshof Wodzegarten, Mecklenburg – Vorpommern, Nemecko), 27. 5. - 4. 6. 2000
Robert Vizvári - kontrabas, (študent 1. ročníka VŠMU)
postúpil do 2. kola súťaže a obsadil 6. miesto 

12. medzinárodná súťaž Johanna  Sebastiana Bacha (Lipsko – Nemecko), 9. – 19. 7. 2000
Peter Guľas - hra na čembalo (absolvent VŠMU) 

V. medzinárodná interpretačná súťaž v hre na tubu (Brno – Česká republika),  17. – 21. 9. 2000 
Pavel Poliak - tuba (študent 1. ročníka VŠMU)

Medzinárodnej organovej súťaži J. P. Sweelincka (Gdaňsk – Poľsko), 21. – 29. 9. 2000 
Mário Sedlár – organ (absolvent organovej hry na VŠMU)
Berandetta Šuňavská – organ (poslucháčka 5. ročníka VŠMU)
B. Šuňavská obsadila 1. miesto vo svojej kategórii 

Medzinárodná interpretačná súťaž Premio Valentino Bucchi (Rím – Taliansko), 
9. – 17. 11. 2000
Bernadetta Šuňavská - organ 
obsadila 1. miesto 

Medzinárodná spevácka súťaž Mikuláša Schneidra Trnavského – XVI. ročník, 
23. – 27. 5. 2000
Pavol Bršlík – tenor (študent 5. ročníka Konzervatória v Žiline)
1. miesto v I. kategórii, Cena HC pre najlepšieho účastníka zo SR)
Medzinárodná spevácka súťaž Antonína Dvořáka Karlovy Vary - XXXV. ročník, (Česká republika), 3. – 11. 11. 2000
Pavol Bršlík – tenor (študent 5. ročníka Konzervatória v Žiline)
1. miesto vo svojej kategórii

Slovenské inštitúty
V roku 2000 sme pripravili 23 koncertov pre Slovenské inštitúty  (9  koncertov v Čechách, 6 koncertov v Rakúsku, 5 koncertov v Maďarsku, 2 koncerty v Nemecku a 1 koncert v Poľsku). 

V úzkej spolupráci s Klubom slovenskej kultúry v Prahe sme realizovali 9 hudobných podujatí v Slovenskom inštitúte v Prahe. S najväčším ohlasom sa stretol koncert podunajských krajín Musica Danubiana a podujatie ”Hommage à J. S. Bach a R. Berger” k 250. výročiu smrti Johanna Sebastiana Bacha a 70. narodeninám významného slovenského skladateľa Romana Bergera. Účinkovali na ňom slovenskí interpreti Simona Šaturová (soprán), Denisa Šlepkovská (mezzosoprán) a Daniel Buranovský (klavír). Okrem iných odznelo Bergerovo dielo Uspávanky pre mezzosoprán a klavír. Na základe požiadavky inštitútu v Prahe sme zabezpečili koncert Orchestra ľudových umeleckých nástrojov. Uskutočnil sa pri príležitosti štátneho sviatku Dňa ústavy Slovenskej republiky. V spolupráci s Divadelným centrom sme uskutočnili koncert k 80. výročiu založenia SND, kde sa prezentovali sólisti SND Adriana Kohutková (soprán) a Ján Galla (bas) za klavírneho sprievodu Jána Salaya. Pri príležitosti výstavy « Slovenská medaila – história a súčasnosť » sme pripravili projekt na Pražskom hrade. Účinkoval huslista Peter Michalica s dielami slovenských autorov I. Zeljenku a  J. Malovca a skladbami J. S. Bacha. 
V Slovenskom inštitúte v Budapešti sme realizovali 5 koncertov. Okrem iných to bol koncert Moyzesovho kvarteta, dvojice Jozef Lupták (violončelo) a Ivan Šiller (klavír) a manželov Zsapkovcov (flauta a gitara). 
V  Slovenskom inštitúte vo Viedni sme uskutočnili 6 koncertov špičkových slovenských interpretov - Jozef Podhoranský (violončelo), Ivan Gajan, (klavír), Katarína a Marián Turnerovci (duo harfa – flauta), Martin Babjak (barytón), Daniela Šašinová (klavír), manželia Magdaléna a Cyril Dianovskí (klavírne duo). 
V spolupráci so Slovenským inštitútom vo Varšave sme pripravili vyslanie súboru Komorní sólisti na koncert, ktorý pripravilo Múzeum mesta Toruň. 
Pre Slovenský inštitút v Berlíne sme zabezpečili 2 koncerty. Jedným z  nich bol koncert súboru starej hudby ”Music for a while”, ktorý sa uskutočnil na spoločnom podujatí krajín višegrádskej štvorky na Charlottenburg v Berlíne. Slovenský súbor prezentoval diela skladateľov stredoeurópskeho regiónu 17. a 18. storočia.
Pre Slovenský inštitút v Moskve sme pripravili rozsiahlu ponuku koncertných podujatí.

Na základe požiadavky novovzniknutého Slovenského inštitútu v Ríme sme spolupracovali pri zariaďovaní knižnice tohto inštitútu.

Pri zabezpečovaní koncertu z diel A. Albrechta, F. Kafendu a J. L. Bellu sme spolupracovali s konštituujúcim sa Slovenským inštitútom v Paríži. 

Zahraničná propagácia a spolupráca
Pripravili sme dňa 23. 2. 2000 neformálne priateľské stretnutie zástupcov zastupiteľských úradov akreditovaných v Slovenskej republike za účelom predstaviť im aktivity transformujúcej sa organizácie a prehĺbiť vzájomnú spoluprácu v oblasti hudobného umenia.

	Zabezpečili sme účasť prednášateľa na medzinárodných fórach  na festivale a na konferencii a pripravili sme prednášky o slovenskej hudbe v zahraničí (6). Uskutočnila ich vedúca Oddelenia vonkajších vzťahov PhDr. Viera Polakovičová, CSc. Vo februári to bolo na festival súčasnej hudby Présences v Paríži, kde prerokovala ponuku troch programov so slovenskými interpretmi a  so slovenskou hudbou. V júni to bolo vo Varšave, kde sa na návrh Ministerstva kultúry SR zúčastnila na Európskom sympóziu o ”kultúrnej diverzite v globalizovanom svete” (29. – 30. 6. 2000). Okrem príspevku o situácii v hudobnej oblasti na Slovensku viedla panelovú diskusiu v rámci európskeho okrúhleho stola na tému ”kultúra nie je tovarom” a formulovala návrhy záverov konferencie. Sympózium usporiadala Poľská komisia pre UNESCO ako prípravu na stretnutie európskych ministrov kultúry, ktoré sa uskutočnilo v Paríži v decembri 2000. Hudobné centrum zmapovalo pre varšavské sympózium situáciu v hudobnom priemysle v podobe rozborovej štúdie o hudobnom priemysle. V septembri uskutočnila prednášku o slovenskej hudbe v Nice a v novembri sa zúčastnila stáže ”Culture international ” v rámci programu COURANT Ministerstva kultúry a komunikácie Francúzska. Stáž je každoročne súčasťou francúzskeho programu COURANT určeného vybraným umeleckým a kultúrnym pracovníkom z celého sveta. Tento rok sa jej zúčastnilo 65 osôb z takmer 40 štátov.  Mapovala tie oblasti, ktoré sú dôležité pri transformácii v oblasti kultúry, pri koncipovaní kultúrnej politiky na Slovensku a hľadaní nových foriem práce v oblasti kultúry - predovšetkým fungovanie štátnej správy v oblasti kultúry, spôsob rozdeľovania prostriedkov, konkrétne formy zabezpečovania viaczdrojového financovania vo Francúzsku a priority pri rozdeľovaní prostriedkov na projekty. Zoznámila sa so štatútmi inštitúcií a s ich financovaním, s mierou transparentnosti predkladaných projektov a ich vyhodnocovaním. V rámci pobytu uskutočnila prednášky v Paríži, Štrasburgu a Lyone.

	Poskytli sme konzultácie a pomoc Veľvyslanectvu Indickej republiky pri organizácii prijatia sólistky Pragati Sood a hudobného sprievodu z Indie – akcia MK SR pri príležitosti návštevy viceprezidenta Indicej repubiky na Slovensku (12.-14. Jún 2000).

Pripomienkovali sme kultúrne dohody pre Ministerstvo kultúry SR. Spolupracovali sme s Ministerstvom kultúry SR a Divadelným centrom pri prijatí delegácie zástupcov divadelných festivalov Veľkej Británie a hudobnodramatického festivalu zo Severného Írska vedenej viceprezidentom organizácie Visiting Arts p. N. Fernandezom. Dôsledkom tejto návštevy sme rozšírili ponuky pôvodne určené medzinárodnému festivalu v Edinburgu na základe požiadaviek partnerov.

Prehľad čerpania a plnenia finančných prostriedkov týchto aktivít:

										    v Sk
Kultúrna aktivita /	Príspevok 	Príspevok	Tržby/	Náklady	
Akcia	BT	Účelovo	vlast.výnosy	 	
 	 	Viazaný	 	 	
Konvergencia 2000	35 000,00	 	63 494,60	98 089,00	
Festivaly - Musica Sacra v Nitre	162 000,00	 	31 627,00	193 771,06	
Podpora medzinárodných súťaží na Slovensku	21 500,00	 	0,00	21 469,10	
Festival Nová Slovenská Hudba	700 000,00	 	92 939,00	792 900,59	
Slovenské historické organy	210 000,00	 	11 863,00	221 677,01	
Medzinárodný festival Melos-Etos -príprava	10 000,00	 	97 500,00	107 496,78	
Hudba na hrade	118 600,00	 	74 227,00	193 670,78	
Koncerty na Slovensku	1 500 000,00	 	315 441,60	1 815 172,71	
Hudobné leto v Trenčianskych Tepliciach	562 000,00	 	95 492,62	657 029,92	
Hudobné leto v Piešťanoch	679 000,00	 	72 091,00	757 978,33	
Hudobné leto v Dudinciach	109 000,00	 	21 436,00	130 854,69	
Hudobné leto v Bojniciach	297 000,00	 	18 193,00	316 000,36	
Hudobné leto v Bardejovských kúpeľoch	386 000,00	 	31 790,00	417 989,12	
Komponované programy	50 000,00	 	407 424,60	458 423,11	
OVV-ostatné a príležitostné koncerty	0,00	 	4 288 032,61	1 818 513,93	
Vyslania mladých umelcov	113 000,00	 	6 664,00	118 776,12	
Slovenský inštitút v Prahe	143 000,00	 	60 884,00	203 517,60	
Slovenské inštitúty v zahraničí	260 000,00	 	22 735,11	282 323,33	
Propagačné a agentážne cesty	115 000,00	 	102 554,00	223 123,14	
S p o l u:	5 471 100,00	0,00	5 814 389,14	8 828 776,68	
Podiel z celkových ukazovateľov HC	21,04%	0,00%	45,24%	19,84%	

3.	Krátkodobé činnosti 

Oddelenie riaditeľa

Ku krátkodobým činnostiam oddelenia patrí :
Za oblasť prieskumno-analytických úloh:
–	Koncepčné materiály, analýzy, odborné podklady a stanoviská, situačné analýzy vo vzťahu k MK SR,
–	Práca a príprava materiálov a návrhov k legislatívno-právnym zmenám v oblasti hudby.
Za oblasť mimoriadnych úloh:
–	Riešenie vzťahu HC k mimovládnym inštitúciám a aktivitám nevládnych inštitúcií.

	
Oddelenie dokumentácie a informatiky

Krátkodobé činnosti oddelenia, realizované v roku 2000 sú:
Za prieskumno-analytickú činnosť:
–	aktualizovanie slovenského textu a vydanie anglickej publikácie autorky Yvetty Kajanovej The Book of Slovak Jazz,
–	prieskum hudobných agentúr na Slovensku,
–	príprava Správy o stave koncertného života na Slovensku (pre potreby MK SR).

V oblasti edičnej bol plánované vydanie publikácie Slovník vokálneho umenia autora Jaroslava Blaha. Nakoľko autor neodovzdal dielo v stanovenom termíne, odstúpili sme od zmluvy. Ako náhradný titul sme realizovali vydanie diela The Book of Slovak Jazz autorky Yvetty Kajanovej v anglickom jazyku (december).
Celkové náklady publikácie vo výške 141 767,20 Sk boli vyryté z prostriedkov bežného transferu organizácie vo výške 110 000,- Sk a z vlastných výnosov v čiastke 31 682,- Sk.

Vychádzajúc z požiadaviek MK SR zahájilo oddelenie realizáciu prieskumných úloh, ktoré by mali prispieť k zmapovaniu aktuálneho stavu hudobnej kultúry na Slovensku. V mesiaci jún sme pripravili Správu o stave koncertného života na Slovensku, ktorá je prvou sondou do problematiky. Zrealizovali sme prieskum hudobných agentúr na Slovensku, ktorého výsledkom bola aktuálna informácia o agentúrach, zhrňujúca nasledovné údaje: rok vzniku, charakteristika činnosti, zoznam organizovaných podujatí, kontaktná adresa. Výsledky prieskumu boli prezentované v Akcente 3/2000. 

Oddelenie edičnej činnosti

V roku 2000  boli v rámci krátkodobých úloh oddelenia realizované nasledovné vydania titulov s krátkodobou prípravou:
–	Jozef Kresánek: Hudba a človek,
–	Ferdinand Klinda: Organ v kultúre dvoch tisícročí
–	Roman Berger: Dráma Hudby

Jozef Kresánek: Hudba a človek
Jozef Kresánek zavŕšil svoje celoživotné muzikologické dielo monumentálnou trilógiou, ktorú koncipoval a písal počas posledných dvoch desaťročí svojho života. Štúdia Hudba a človek završuje túto trilógiu, venovanú otázkam hudobného myslenia človeka a jeho historického vývoja, ako akási komplementujúca ”kóda”, zasahujúca najmä do oblasti hudobnej estetiky.

Roman Berger: Dráma Hudby
Vďaka chronologickému zoradeniu textov je kniha zrkadlom myšlienkového procesu, ktorým slovenský skladateľ-mysliteľ Roman Berger prešiel v poslednom desaťročí minulého storočia. Súborom textov sa ako leitmotív tiahne otázka legitimity zásadných pojmov a javov (tvorivý akt, kultúra, demokracia), pričom ťažisko autorových úvah sa oproti minulosti presúva smerom od problémov umenia k sociológii. Autor poukazuje na devalváciu termínov, ktorými operuje súčasný kultúrny aj politický establishment a snaží sa nájsť východiská z labyrintov relativizmu, liberalizmu a pragmatizmu.
Ferdinand Klinda: Organ v kultúre dvoch tisícročí.
Kniha poskytuje v populárno-vedeckej forme súbor komplexných informácií o organe. Svojím obsahom oslovuje širokú komunitu priaznivcov organa, organistov, študentov, cirkevných činiteľov a každého, kto si chce rozšíriť svoje poznatky o zaujímavom a komplikovanom ”kráľovi nástrojov”. Kniha je ilustrovaná množstvom dobových kresieb a čiernobielych i farebných fotografií.

V decembri 2000 oddelenie edičnej činnosti v spolupráci s oddelením vonkajších vzťahov HC zorganizovali vydavateľský koncert, na ktorom odzneli sonáty pre zobcovú flautu zahrnuté do našej notovej publikácie. Koncert sa uskutočnil 14. decembra 2000 v Koncertnej sieni VŠMU, účinkovali Aleš Rypan (flauta, hoboj), Peter Guľas (čembalo), Peter Krivda (viola da gamba), Enikő Ginzeryová (cimbal).

Distribúcia našich kníh bola zabezpečená prostredníctvom knižného katalógu INDEX. Do katalógu sa dostali publikácie 100 slovenských skladateľov, Slovník slovenského jazzu, Ján Albrecht: Človek a umenie, Jozef Kresánek: Hudba a človek. Katalóg sa zameriava na malé vydavateľstvá vydávajúce náročnejšiu literatúru.

Náklady a výnosy týchto titulov (len priame náklady bez priamych miezd a réžie) prezentuje nasledovný prehľad:
											v Sk
Kultúrna aktivita /	Príspevok 	Príspevok	Tržby/	Náklady	
Akcia	BT	účelovo	vlastné	 	
 	 	viazaný	 výnosy	 	
Kresánek: Hudba a človek	84 000,00			102 530,00	
Berger: Dráma hudby	103 000,00			112 366,00	
Klinda: Organ v kultúre dvoch tisícročí	528 000,00			549 128,00	
S p o l u:	715 000,00	0,00	0,00	764 024,00	
Podiel z celkových ukazovateľov HC	2,75	0,00	0,00	1,72	

Oddelenie vonkajších vzťahov

Ku krátkodobým činnostiam oddelenia patrí zabezpečovanie mimoriadnych akcií doma i smerom do zahraničia, a to najmä poverovacie akcie MK SR, vyslania do zahraničia a prijatia zahraničných umelcov.

Vyslania do zahraničia
1.,2.	Duo J. Podhoranský - violončelo/ M. Lapšanský - klavír 
Chorvátsko (Zagreb, Golubovec), 7. - 10. jún 2000        / 2 koncerty /

3.	Moyzesovo kvarteto, medzinárodny festival Allegro Vivo - Od ľudovej hudby ku klasike    -  Rakúsko,  júl 2000         /1 koncert /       

4. 	Vyslanie orchestra Cappella Istropolitana  - turné na Cypre
        	v rámci medzinárodného festivalu  Kypria 2000, 3. - 8. septembra 2000
           /sólisti : Jozef Lupták, violoncelo , Martna Fajcáková, husle  /3 koncerty /
5.	Vyslanie laureáta Medzinárodnej súťaže M. Schneidera-Trnavského, nasistu Štefana Kocána na prezentáciu vo francúzskom meste Nice, klavír – Frédéric Lagarde, Francúzsko
27. novembra 2000 - večer árií a piesní.          / 1 koncert /

6.	     5 koncertov v rámci festivalu Dni slovenskej kultúry v Moravskej Třebovej.
Na otváracom koncerte sa predstavil Martin Babjak (barytón), Radoslav Šašina (kontrabas) a Dušan Stankovský (klavír). O.i. uviedli skladby slovenských a českých skladateľov.

7.	5 koncertov mladých talentovaných umelcov (E. Čuláková, soprán  Š. Kocán, bas, D. Haramiová, flauta, L. Fančovič, klavír, M Drlička, klarinet) pre Medzinárodnú prehliadku mladých koncertných umelcov Talentinum 2000 v ČR (Uherské Hradište, Zlín, Olomouc) 

8.	Vyslanie organistu prof. Ferdinanda Klindu na festival Litoměřické 
 varhaní léto.    /  1koncert /  

Celkom sa realizovalo 7 podujatí, 16 vyslaní / 14 sólistov, 1 komorný orchester, 1 orchester/, 18 koncertov

Prijatia zahraničných umelcov 
1.   Fred Dosek, klavír, Chorvátsko                  1.-3. 7. 2000  Tr. Teplice, Bardejov  2 koncerty
2.	Trio Chiaroscuro, 
       Komorny ansámbel, Holandsko         	 10.- 13. 7. 2000   Bardejov, Tr. Teplice, Piestany
	                                                                                                                          3 koncerty
Poverovacie akcie Ministerstva kultúry SR
Z poverenia Ministerstva kultúry SR sme pripravili 5 akcií. Okrem zabezpečenia koncertnej sály pre účinkovanie ruskej mezzosorpanistky Jeleny Obrazcovovej v máji t.r. išlo o tieto podujatia: 

1.  Vyslanie organistu Prof. Klindu do Talianska v dňoch 3. - 9.1.2000 
      Rim, Padova, Florencia          / Velké jubileum/     / 3 koncerty /

2.  Medzinárodný mládežnícky orchester 
     Konstantin ILIEVSKI, dirigent (Bulharsko)
     Petra KUŠANOVÁ, violončelo (Chorvátsko)
     Peter ŠANDOR, klavír (SR)
     Jana GAZDÍKOVÁ, flauta (SR)
Akcia sa uskutočnila v Moyzesovej sieni v Bratislave dňa 18. 3. 2000 v spolupráci s Ministerstvo kultúry SR, Veľvyslanectvom Chorvátskej republiky v SR a Bulharským kultúrnym a informačným strediskom v Bratislave.

3.  Koncert  Duo Laplante – Duval (Kanada)
     France Duval, mezzosoprán (Kanada)
     Bruno Laplante, barytón (Kanada)
Akcia sa uskutočnila v Hudobnej sieni Bratislavského hradu dňa 24. 3. 2000 v spolupráci s Ministerstvom kultúry SR, Ministerstvom zahraničných vecí Kanady, Veľvyslanectvom Kanady v Českej republike, Mestom Québec, Québeckou radou pre umenie a literatúru a Québeckým ministerstvom kultúry a komunikácií. 

4.  Dni bulharskej kultúry  
      22. 5. 2000 o 19. 00 hod.	 		Iva VAGLENOVOVÁ, klavír – recitál
     Zichyho palác

     23. 5. 2000 o 18. 00 hod.			Koncert súčasnej bulharskej hudby
     Zichyho palác                                           Anna ATANASOVOVÁ, violončelo
						Malina TASKOVOVÁ, klavír

25. 5. 2000 o 19. 00 hod.                           Koncert speváckeho zboru Malých chlapcov 
Moyzesova sieň 	Plovdiv
Akcie sa uskutočnili v dňoch 22. – 25. mája 2000 v Bratislave v spolupráci s Ministerstvom kultúry SR, Bulharským kultúrnym a informačným strediskom v Bratislave a Národným osvetovým centrom.

5.  Vyslanie Profesora Klindu ako porotcu na medzinaárodnú organovú sútaz Valentina Bucchiho            v Ríme, Taliansko. / V dnoch 6. 11. – 17. 11. 2000 /

Celkovo bolo zorganizovanych v tomto rámci   / 3 prijatia  a 2 vyslania /
-   8 koncertnych podujatí.

Čerpanie finančných prostriedkov zahraničných aktivít oddelenia (bez priamych miezd a réžie) je v nasledovné:
												v Sk
Kultúrna aktivita /	Príspevok 	Príspevok	Tržby/	Náklady	
Akcia	BT	účelovo	vlastné	 	
 	 	viazaný	výnosy 	 	
Veľké jubileum 2000-vystúpenie F.Klindu,Talian.	 	57 000,00	 	54 997,14	
Koncert k medzinárodnému dňu frankofónie	 	60 000,00	 	55 155,52	
Vyslanie na Frankfurter Musik Messe-p.Rajterová	 	20 000,00	 	28 283,38	
Spoločný koncert Medzinár.mládež.orchestra	 	35 000,00	 	28 597,04	
Dni Bulharskej kultúry	 	101 000,00	 	85 988,08	
Vyslanie prof.Klindu- c. V.Bucchi,Taliansko	 	19 000,00	 	18 702,06	
Koncert E.Obrazcovovej	 	10 000,00	 	0,00	
S p o l u:	0,00	302 000,00	0,00	271 723,22	
Podiel z celkových ukazovateľov HC	0,00	5,32	0,00	0,61	

Oddelenie ekonomické

V rámci činnosti zabezpečilo ekonomické spracovanie, starostlivosť o prevádzky schopnosť budovy a zariadení, odpisy majetku, autodopravu a ďalšie služby spoločné pre všetky oddelenia.

 Podnikateľská činnosť
Hudobné centrum v roku 2000 nevykonávalo podnikateľskú činnosť. Realizáciou kultúrnych aktivít, z ktorých sa očakáva čiastočná návratnosť rozpísaného štátneho príspevku zabezpečovalo Oddelenie vonkajších vzťahov v rámci hlavnej činnosti organizácie. 

IV.	ROZPOČET ORGANIZÁCIE 

Plnenie záväzných ukazovateľov a limitov štátneho rozpočtu

a)	Bežné transfery 

Na základe rozpisu  záväzných výpisov štátneho rozpočtu číslo MK-454/2000-700 z 21.1.2000 a úprav rozpisu číslo: MK-2770/2000-700 zo 14.4.2000, číslo: MK-3023/2000-700 z  5.5.2000, číslo: MK-3033/2000-700 zo 16.5.2000, číslo: MK-3735/2000-700 z 8.6.2000, číslo: MK-3795/2000-700 z 27.6.2000, číslo: MK-3975/2000-700 z 10.7.2000, číslo: MK-4659/2000-700 zo 6.8.2000 a z 24.10.2000, číslo: MK-454/2000-700 z 10.10.2000, číslo MK-5533/2000-700 z 31.10.2000, číslo: MK-6036/2000-700 z 19.12.2000 a číslo: MK-7591/2000-700 z 28.12.2000 boli záväzné výstupy štátneho rozpočtu rozpísané Ministerstvom kultúry SR v sledovanom období nasledovné:

										v Sk
         Ukazovateľ	Rozpočet
schválený	Rozpočet
upravený	

Bežné transfery   (§ 4211)

z toho: účelovo určené

             v členení:
            -účtová sk. 50-Spotrebované nákupy 
            -účtová sk. 51-Služby
            -účtová skup. 52-Osobné náklady
     z toho: 
     521 mzdové náklady

                 Limit na reprezentačné

26 000 000,-

    
254 000,-	
    
31 679 000,-

   5 679 000,-

927 000,-
28 467 000,-
252 000,-

         238 000,-

254 000,-	

Celkové dodržanie rozpisu podľa účtových skupín účtovej triedy 5 - náklady, ako aj dosiahnuté výnosy - účtová trieda 6, uvádzame vo formulári ”Príloha k položke 641- Bežné transfery na rovnakej vládnej úrovni k podpoložke 64101” v rozsahu (tabuľka č. l) v tis. Sk: 

					
					         
                        Príloha k položke 641 - Bežné transfery na rovnakej úrovni				
                                                     k podpoložke 64101							
	(v tis. Sk)						Strana 1		
									
 	R	.           1999	.           2000	.           2000	.           2000	
 	i 	     skutočnosť	
 schválený rozpočet	upravený rozpočet	     skutočnosť	
Ukazovateľ	a	 	z toho	 	z toho	 	z toho	 	z toho	
 	d 	Celkom	financované 	Celkom	financované 	Celkom	financované 	Celkom	financované 	
 	o 	 	transferom	 	transferom	 	transferom	 	transferom	
 	k	 	zo ŠR	 	zo ŠR	 	zo ŠR	 	zo ŠR	
a	b	1	2	3	4	5	6	7	8	
Výnosy z hlavnej činnosti 	 	 	 	 	 	 	 	 	 	
príspevkovej organizácie celkom	1	53 367	34 841	41 700	26 000	44 600	31 679	44 531	31 679	
z toho:	 	 	 	 	 	 	 	 	 	
- prevádzkové dotácie - transfery	 	34 841	34 841	26 000	26 000	31 679	31 679	31 679	31 679	
  na činnosť (691)	2	 	 	 	 	 	 	 	 	
- tržby za predaj vlastných výrobkov	 	 	 	 	 	 	 	 	 	
   a služieb (601+602)	3	15 338	 	11 200	 	10 000	 	9 749	 	
z toho: tržby z prenájmu	4	2 196	 	1 800	 	1 800	 	1 860	 	
- iné ostatné výnosy (649)	5	3 183	 	4 500	 	1 671	 	3 103	 	
   z toho: použitie prostriedkov fondu	 	 	 	 	 	 	 	 	 	
              reprodukcie a rezervného 	6		 		 		 		 	
              fondu na úhradu nákladov	 	102	 	4 500	 	1 250	 	1 250	 	
              zo štátnych fondov	7	 	 	 	 	 	 	 	 	
              od iných organizácií z pro-	 	 	 	 	 	 	 	 	 	
              striedkov štátneho rozpočtu	8	 	 	 	 	 	 	 	 	
- tržby z predaja nehmotného a hmot-	 	 	 	 	 	 	 	 	 	
  ného investičného majetku (651)	9	5	 	 	 	 	 	 	 	
Náklady na hlavnú činnosť	 	 	 	 	 	 	 	 	 	
príspevkovej organizácie	10	52 863	34 841	41 700	26 000	44 600	31 679	44 501	31 679	
v tom:	 	 	 	 	 	 	 	 	 	
- spotrebované nákupy (50)	11	1 459	1 040	1 950	 	1 200	927	1 137	927	
   z toho: spotreba materiálu (501)	12	1 061	627	1 500	 	800	537	748	538	
              z toho: kancelárske potreby	13	310	 	500	 	300	180	184	184	
                          pohonné hmoty	14	281	280	400	 	300	247	244	244	
                          drobný hmotný                                                                                         .                         majetok 	15	49	 	300	 	200	110	120	110	
								
							Strana 2	
 	R	.           1999	.           2000	.           2000	.           2000	
 	i 	     skutočnosť	
  schválený rozpočet	upravený rozpočet	     skutočnosť	
Ukazovateľ	a	 	z toho	 	z toho	 	z toho	 	z toho	
 	d 	Celkom	financované 	Celkom	financované 	Celkom	financované 	Celkom	financované 	
 	o 	 	transferom	 	transferom	 	transferom	 	transferom	
 	k	 	zo ŠR	 	zo ŠR	 	zo ŠR	 	zo ŠR	
a	b	1	2	3	4	5	6	7	8	
             spotreba energie (502)	16	398	133	450	 	400	390	389	389	
             Predaný tovar (504)	17	 	 	 	 	 	 	 	 	
- služby (51)	18	37 436	32 113	27 318	25 670	32 500	28 467	32 497	28 467	
  z toho: opravy a údržba (511)	19	450	198	2 433	785	610	600	611	600	
             cestovné (512)	20	3 957	3 809	3 500	3 500	2 230	2 227	2 227	2 227	
             náklady na reprezentáciu (513)	21	272	272	254	254	207	207	207	207	
           ostatné služby (518)	22	32 757	27 834	21 131	21 131	29 453	25 433	29 452	25 433	
           z toho: výkony spojov	23	1 498	 	1 200	1 200	1 150	1 150	1 119	1 119	
                      nájomné	24	1 430	 	1 100	1 100	900	900	874	874	
                      drobný nehmotný	25	 	 	 	 	 	 	 	 	
                       investičný majetok	 	 	 	 	 	7	 	7	 	
- osobné náklady (52)	26	10 801	800	9 762	 	8 800	252	8 755	252	
  z toho: mzdové (521)	27	8 216	800	6 980	 	6 450	238	6 424	238	
             z toho: na základe dohôd o prá-	 	 	 	 	 	 	 	 	 	
                        cach vykonávaných mi-	28	 		 		 		 	 	
                        mo pracovného pomeru	 	909	800	500	 	450	171	432	171	
             Náklady na sociálne
             poistenie 	29	 	 	 	 	 	 	 	 	
             (524+525)	 	2 334	 	2 462	 	2 050	14	2 081	14	
             Sociálne náklady (527+528)	30	251	 	320	 	300	 	250	 	
             z toho: príspevok na                                                                           .                        stravovanie	31	251	 	320	 	300	 	250	 	
- dane a poplatky (53)	32	345	300	500	330	400	370	374	370	
- ostatné náklady (54)	33	703	588	770	 	400	363	438	363	
- odpisy, predaný majetok a rezervy (55)	34	2 119	 	1 400	 	1 300	1 300	1 300	1 300	
   z toho : odpisy nehmot. a hmotného	35	 	 	 	 	 	 	 	 	
               investičného majetku (551)	 	2 119	 	1 400	 	1 300	1 300	1 300	1 300	
              zostat.cena predaného HIM	36	 	 	 	 	 	 	 	 	
Hospodársky výsledok (r.1-r.10)	37	504	 	 	 	 	 	30	 	
Odvody spolu:	38	 	 	 	 	 	 	 	 	
   z toho: odvod z činnosti (z r. 37)**	39	 	 	 	 	 	 	 	 	
** § 39 zákona NR SR č. 303/1995 Z.z. v znení neskorších predpisov								

 Objem poskytnutých finančných prostriedkov, účelovo viazaných na jednotlivé kultúrne aktivity z kapitoly Všeobecnej pokladničnej správy (podľa jednotlivých účtových skupín) je v nasledovnom rozpise:

Projekt č. 11/3 : Publikácia Hudobný adresár 2000
Rozpisový list zo dňa 16.5.2000 číslo MK-3033/2000-700

Príspevok:	 147 000,00 Sk	v tom 	účt. skupina 50:	    6 000,-    Sk
          	účt. skupina 51:	141 000,-    Sk

Skutočnosť	 174 911,05 Sk	v tom 	účt. skupina 50:	    6 035,05  Sk
           	účt. skupina 51:	 163 358,-  Sk
účt. skupina 52:	    5 500,-    Sk
Tržby (inzercia)  27 230,00 Sk

Predpis:	146 215,10 Sk								
Nedočerpané finančné
prostriedky:	          681,05 Sk	

Projekt č. 11/4 :  Historické organy na Slovensku
Rozpisový list zo dňa 8.6.2000 číslo MK-3735/2000-700 

Príspevok:	180 000,00  Sk	v tom 	účt. skupina 51:	180 000,-   Sk

Skutočnosť	181 877,50  Sk	 v tom 	účt. skupina 51:	181 877,50 Sk

Predpis:	180 000,00 Sk									

Rozdiel:	    1 877,50  Sk		(vykrytý z rozpočtu HC)

Projekt č. 11/6 a 11/11 :  Hudobný život – časopis, mesačník
Rozpisový list zo dňa 28.6.2000 číslo MK-3795/2000-700 a
Rozpisový list zo dňa 19.12.2000 číslo MK-6036/2000-700

Príspevok:	1 500 000,00 Sk	v tom 	účt. skupina 51:	1 420 000,-   Sk
          	účt. skupina 52:	     80 000,-   Sk

Skutočnosť	1 512 403,30  Sk	 v tom 	účt. skupina 51:	1 431 424,30 Sk
						účt. skupina 52:	     80 979,00 Sk
Predpis:	1 500 000,00 Sk									

Rozdiel:	  12 403,30 Sk			(vykrytý z rozpočtu HC)

Projekt č. 11/10a :  Bratislavské hudobné slávnosti (36. ročník)
Rozpisový list zo dňa 31.10.2000 číslo MK-5533/2000-700 

Príspevok:	3 500 000,00  Sk	v tom 	účt. skupina 51:	3 500 000,00  Sk

Skutočnosť	3 517 000,00  Sk	 v tom 	účt. skupina 51:	3 517 000,00  Sk 

Predpis:	3 500 000,00 Sk									

Rozdiel:	     17 000,00  Sk		(vykrytý z rozpočtu HC)

Čiastočné financovanie týchto projektov kultúrnych aktivít bolo riešené z kapitoly Všeobecnej pokladničnej správy.

Na základe poverení, ktoré Hudobnému centru zaslal odbor zahraničných stykov MK SR  v nadväznosti na plán zahraničných stykov rezortu kultúry SR boli realizované i jednotlivé podujatia HC. Podrobný rozpis objemu účelovo viazaných poskytnutých finančných prostriedkov na zahraničné aktivity je nasledovný:

Projekt č. 11/1a :  Veľké jubileum 2000 – vystúpenie F. Klindu, Taliansko
Rozpisový list zo dňa 12.4..2000 číslo MK-2770/2000-700 
Poverovací list č. MK-1610/2000-OZS

Príspevok:	   57 000,00  Sk	

Skutočnosť	   54 997,14  Sk	 

Predpis:	   54 907,14  Sk	
Nedočerpané finančné
prostriedky:	     2 092,86  Sk	

Projekt č. 11/1b :  Koncert k Medzinárodnému dňu frankofónie
Rozpisový list zo dňa 12.4.2000 číslo MK-2770/2000-700 
Poverovací list č. MK-3369/2000-OZS

Príspevok:	   60 000,00  Sk	

Skutočnosť	   55 155,52  Sk	 

Predpis:	   53 281,47  Sk	
Nedočerpané finančné
prostriedky:	     6 718,53  Sk	

Projekt č. 11/2a :  Spoločný koncert Medzinárodného mládežníckeho orchestra
Rozpisový list zo dňa 5.5.2000 číslo MK-3032/2000-700 
Poverovací list č. MK-308/2000-OZS

Príspevok:	   35 000,-     Sk	

Skutočnosť	   28 597,04  Sk	 

Predpis:	   27 779,54  Sk	
Nedočerpané finančné
prostriedky:	     7 220,46  Sk	

Projekt č. 11/2b :  Vyslanie p. Rajterovej na Frankfurter Musik Messe
Rozpisový list zo dňa 5.5.2000 číslo MK-3032/2000-700 
Poverovací list č. MK-611/2000-OZS

Príspevok:	   20 000,00  Sk	

Skutočnosť	   24 727,35  Sk	 

Predpis:	   19 994,00  Sk	
Nedočerpané finančné
prostriedky:	            6,00  Sk	

Projekt č. 11/5, 11/11 :  Dni bulharskej kultúry
Rozpisový list zo dňa 28.6.2000 číslo MK-3795/2000-700 
Rozpisový list zo dňa 19.12.2000 číslo MK-6036/2000-700 
Poverovací list č. MK-303/2000-OZS

Príspevok:	  101 000,00  Sk	

Skutočnosť	   85 988,08  Sk	 

Predpis:	   85 988,08  Sk	
Nedočerpané finančné
prostriedky:	    15 011,92  Sk	

Projekt č. 11/6b  :  Koncert E. Obrazcovovej v Konkatedrále sv. Martina
Rozpisový list zo dňa 28.6.2000 číslo MK-3795/2000-700 
Poverovací list č. MK-772/2000-OZS

Príspevok:	   10 000,00  Sk	

Skutočnosť	            0,00  Sk	 

Predpis:	            0,00  Sk	
Nedočerpané finančné
prostriedky:	    10 000,00  Sk	
Projekt č. 11/10b : Prof. Klinda – člen poroty interpretačnej súťaže o cenu V. Bucchi, Taliansko
Rozpisový list zo dňa 31.10.2000 číslo MK-5533/2000-700 
Poverovací list č. MK-1516/2000-OZS

Príspevok:	   19 000,00  Sk	

Skutočnosť	   18 702,06  Sk	 

Predpis:	    18 611,28  Sk	
Nedočerpané finančné
prostriedky:	         388,72  Sk	

Nedočerpané finančné prostriedky, účelovo určených kultúrne aktivity v roku 2000 boli vyúčtované v sume 42 223,39 Sk a vrátené na depozitný účet Ministerstva kultúry SR dňa 7.3.2001. 

 K úpravám rozpočtu HC v roku 2000 došlo najmä z dôvodu zabezpečenia  kultúrnych aktivít na základe 8 poverení odboru zahraničných stykov Ministerstva kultúry SR, zahraničnej aktivity, ktorá sa v roku 2000 nerealizovala (Prijatie delegácie z Edinburgu) a z titulu zabezpečenia rastu reálnych platov, určených na mimoriadne odmeny v súvislosti s realizáciou Generálnej dohody na rok 2000. V súvislosti s rozpočtovým opatrením č.12 z 28.12.2000 bola povolená výnimka z časového použitia finančných prostriedkov na zabezpečenie rastu reálnych platov s termínom ich použitia do 28. februára 2001 vo výške 50 tis. Sk. Táto výnimka nebola v HC využitá, nakoľko boli poskytnuté prostriedky zúčtované vo výplatách miezd a odvodoch poistného na zdravotné a nemocenské poistenie, dôchodkové zabezpečenie a príspevok na poistenie v nezamestnanosti v mesiaci december 2000. Z poskytnutej čiastky je predpis zo strany zriaďovateľa (list MK SR  č. MK-2309/2001-700zo dňa 6.4.2001 - informácia) vo výške 48 071,50 Sk.

Charakteristika hospodárenia a zhodnotenie dosiahnutých výsledkov v porovnaní s r. 1999

Náklady na činnosť HC v sledovanom období v porovnaní s rokom 1999 znázorňuje tento prehľad:
						Skutočnosť						
Účet					1999			     2000	       Index (%)
501 – Spotreba materiálu		 1 061 504,89	  	    747 996,17		 70,47
502 – Spotreba energie		  	    397 847,70		    389 131,07		  97,81
511 – Opravy a udržovanie	   	    450 541,10	  	    610 561,60	            135,52
512 – Cestovné náklady		 	 3 956 864,40	 	  2 226 647,41		  56,27
513 – Reprezentačné		   	    271 566,30		    207 101,40		  76,26
518 – Ostatné služby	         	            32 756 968,26		29 452 235,81		  89,91
521 – Mzdové náklady		  	 8 216 052,00		 6 424 286,00	 	  78,19
524 – Zák.soc.poistenie		  	 2 334 407,00	              2 080 686,00		  89,13
527 – Zák.soc.náklady		     	    250 636,00	                 250 088,58		  99,78
531 – Cestná daň			         9 200,00	                   16 000,00		 173,91
532 – Daň z nehnuteľností		        18 443,00	      	      18 443,00		 100,00
538 – Ostatné dane a poplatky	     	      317 302,36	    	    340 351,30		 107,26
543 -  Opis nev. pohľadávky	         	        14 269,00			    -		     -
545 – Kurzové straty		   	      260 520,86	     	     104 126,40		  39,97
548 – Manká a škody	 			    -		         2 368,60		     -
549 – Ostatné náklady		       	       427 824,80	   	     331 392,94		  77,46
551 – Odpisy na HIM			     2 119 341,00	  1 299 610,00		  61,32
SPOLU			               52 863 288,67	44 501 026,28		  84,18

Porovnanie dosiahnutých nákladov v roku 2000 s rokom 1999 nie je možné z nasledovných dôvodov:
-	HC v roku 1999 uskutočnilo kultúrne aktivity, ktoré v roku 2000 sa nekonali: Medzinárodná spevácka súťaž Lucie Poppovej, Medzinárodná klavírna súťaž J.N.Hummela,  Medzinárodný festival súčasnej hudby Melos-Étos, Medzinárodné interpretačné kurzy v Piešťanoch, Slávnostný koncert pri príležitosti 10. Výročia 17. Novembra 1989,  a pod.;
-	Neporovnateľnosť vo vecnej a nákladovej stránke zabezpečenia kultúrnych aktivít na základe poverení odboru zahraničných stykov MK SR.

Podrobný rozpis nákladov jednotlivých aktivít oddelení HC  je v časti  III. správy.

Skutočná výška nákladov na reprezentačné účely v roku 2000 bola v HC  207 101,40 Sk, čo predstavuje   81,54 %  stanoveného limitu na reprezentačné účely, určený MK SR  vo výške 254 tis. Sk.  Použitie týchto prostriedkov bolo v  80-tich % v súvislosti s organizáciou významných kultúrnych podujatí, ako napr. Bratislavské hudobné slávnosti (61,5% celkových nákladov na reprezentačné), festivaly a významné kultúrne aktivity Oddelenia vonkajších vzťahov (18,2% celkových nákladov). 

Výšku a štruktúru nákladov na prevádzku budov – sídla organizácie, skladu a archívu Hudobného centra - uvádza nasledovný prehľad:

Prehľad nákladov na prevádzku budov za rok 2000	
			                                 	v tis. Sk	
Analytika 	           Sledované objekty-názov	 	
nákladov	Michalská	Frant.nám.-sklad	Kozia-archív	Spolu:	
a	1	2	3	4	
Náklady na prevádzku 	 	 	 	 	
Budovy spolu	1622	9	52	1683	
v tom:	 	 	 	 	
502 spotreba energie	369	9	11	389	
511 opravy a údržba	 	 	 	 	
 	377	 	 	377	
518 ostatné služby	 		 	 	
      (bez výkonov spojov)	496		41	537	
52  osobné náklady	 	 	 	 	
      za obslužný personál	2	 	 	2	
53  dane a poplatky	 		 	 	
 	18		 	18	
54  ostatné náklady	 	 	 	 	
 	49	 	 	49	
551 odpisy HIM	 		 	 	
       za budovu	311	 	 	311	

Výnosy z činnosti HC v sledovanom období v porovnaní s rokom 1999:	

					    Skutočnosť			        
Účet				              1999		    2000			      Index (%)	     
601- Tržby za vlastné výrobky	    	238 431,51	        	   245 945,25		            103,15
602- Tržby z predaja služieb	       15 100 134,07	             9 503 025,94 			 62,93
642-Úroky z omeškania     	    	      861,30		  	–			    –
644-Úroky BÚ			            441 536,45		     233 383,72			 52,86
645-Kurzové zisky		            245 879,36		     177 467,60 		 	 72,18
649-Iné ostatné výnosy	   	         2 494 506,64		  2 692 546,29			107,94
654-Tržby z predaja majetku	                5 303,00	 	–			    –
691-Prev. Dotácia MK SR	       34 841 200,00          	31 679 000,00			 90,92        .
        Spolu			      53 367 852,33        	44 531 368,80			 83,44

	Obdobne ako náklady nie je možné porovnanie všetkých výnosových účtov s rokom 1999. 
Podrobný prehľad podielu výnosov jednotlivých činností a produktov organizácie na celkových výnosoch je v časti III. správy.

Z vybraných výnosov dosiahli tržby za vlastné výrobky (predaj časopisov, notovín a kníh) a tržby z prenájmu v roku 2000 porovnateľnú výšku s  v rokom 1999  (2 196 tis. Sk) a to 2 106 tis. Sk  t.j. 96%, aj napriek tomu, že tržby z prenájmu boli nižšie, než sme pôvodne predpokladali, nakoľko sme nútení  vysporiadať sa s nájomníkmi, ktorí si nesplnili svoje zmluvne dohodnuté záväzky súdnou cestou. Vlastné výnosy HC boli použité na  krytie nákladov organizácie, a to predovšetkým mzdových a sociálnych nákladov, zákonné sociálne poistenie zamestnancov a dofinancovanie kultúrnych aktivít.

Vykázaný hospodársky výsledok k 31.12.2000 v sume 30 342,52 Sk pozostáva z nedočerpaných finančných prostriedkov účelovo určených na jednotlivé projekty kultúrnych aktivít vo výške 42. 223,39 Sk. 
Upravený hospodársky výsledok po finančnom zúčtovaní (po vyčíslení úspor z nesplnených plánovaných úloh a úspor zo zrušených úloh, ušetrených účelových prostriedkov - vrátane zúčtovania finančných prostriedkov na zabezpečenie rastu reálnych platov, určených na mimoriadne odmeny v súvislosti s realizáciou Generálnej dohody na rok 2000) predstavuje čiastku  –13 809,37 Sk.  Stratu za rok 2000 HC vyrovnalo zo zostatku rezervného fondu k 31.12.2000.

Pohľadávky a záväzky
Stav pohľadávok HC k 31.12.2000 bol vo výške 982 801,43 Sk. 70% tvorili pohľadávky na nájomnom, z toho pohľadávka vo výške 25 180,- Sk je staršia ako 3 roky a je postúpená právnikom na súdne vymáhanie.
Záväzky HC k 31.12.2000 v sume 1 132 729,- Sk mali krátokodobý charakter a boli vysporiadané v januári 2001.

b)	Kapitálové transfery

V roku 2000 nebol Hudobnému centru poskytnutý príspevok zo štátneho rozpočtu na kapitálové výdavky. Nákup hmotného a nehmotného majetku v roku 2000 bol realizovaný z prostriedkov fondu reprodukcie.  Tvorba a použitie fondu boli v roku 2000 nasledovné:

Fond reprodukcie 

Stav k 31.12.2000								2 566 557,14	
Počiatočný stav k 1.1.2000							1 133 503,38

Tvorba:
Odpisy hmotného a nehmotného majetku	         1 299 610,-
Výnosy z predaja hmotného majetku 		 239 500,-
Výnosy z likvidácie majetku			       	    1 593,-
ostatné (úroky, poplatky za súťaž.podklady)	     	  42 373,76			
Spolu:						          1 583 076,76 	 Sk

-	HC vykonáva odpisovanie hmotného a nehmotného majetku rovnomerným odpisom v počítačovom programe V-SOFT-EVIM-Ing.Vaněk.
-	Odplatný prevod správy  špeciálneho úžitkového motorového vozidla zn. Toyota Hiace Maďarskému umeleckému súboru Mladé srdcia, v zmysle súhlasu MK SR, ako zriaďovateľa zmluvných strán bol uskutočnený vo výške všeobecnej hodnoty vozidla, stanovenej znaleckým posudkom.
-	V rámci vyradenia majetku a vyúčtovania zdrojov (likvidácia škody) sa previedla do fondu zostatková hodnota likvidovaného hmotného majetku- autorádia PHILIPS .

Použitie (z vlastných zdrojov):
Projektová dokumentácia k oprave strechy			131 300,-
Technické zhodnotenie hmot. majetku		  	  11 743,-
     v tom:
Antivírový systém  NOD UPDATE 		2 073,-
Zvuková karta SOUND BLASTER 128	1 882,-
Faxmodem interný VOICE			1 930,-
Mechanika FDD1 a 2 klávesnice		1 843,-
Taška k netebook S ENGIMA SYNDETIC	4 015,-
Bankové poplatky				  	6 980,-			

Spolu:					           	                        150 023,00 Sk

-	Na financovanie opráv a údržby hmotného majetku – strechy sídla organizácie, bol použitý fond ako doplnkový zdroj na základe súhlasu MK SR s použitím týchto prostriedkov.
-	Financovanie technického zhodnotenia hmotného majetku organizácie - nákup príslušenstva k výpočtovej technike, realizovaný v zmysle Metodického pokynu na postup pri nákupe výpočtovej techniky, programového vybavenia a informačných technológií č. MK-976/1999-1 a Metodického pokynu MV a VP SR č. 372-102/1999.

V roku 2000 Hudobné centrum nerealizovalo nákup tovaru, ktorý bezprostredne nesúvisí s činnosťou organizácie. Nákup vybavenia nového pracoviska oddelenia dokumentácie a informatiky (aparatúrny stôl) bol realizovaný z rezervného fondu organizácie.
  
Fond reprodukcie je vedený na samostatnom účte vo VÚB a.s. a finančné krytie bolo zabezpečené v rámci príspevku na bežnú činnosť organizácie poskytnutého zriaďovateľom v roku 2000

V.	PERSONÁLNE OTÁZKY 

Rozbor zamestnanosti
 
Na rok 2000 bol MK SR č.MK-454/2000-700 zo dňa 21.1.2000 bol stanovený limit počtu zamestnancov 40. Transformáciou, ktorú Hudobné centrum prechádzalo od septembra roku 1999 došlo k zníženiu počtu zamestnancov na k 31.12.2000 na 38.

V roku 2000 došlo k zníženiu priemerného evidenčného  prepočítaného počtu zamestnancov v porovnaní s rokom 1999 zo 43 na 36 t.j. zníženie o 5 zamestnancov.  K 31.12.2000 bol evidenčný počet zamestnancov vo fyzických osobách 35, z toho 27 s vysokoškolským  vzdelaním, 1 s vyšším odborným vzdelaním, 5 s USO a 2 s SO vzdelaním.

Sprísnili sa pravidlá v smere minimálneho počtu zamestnancov na jednotlivých stupňoch riadenia.  Priemerný evidenčný počet zamestnancov vo fyzických osobách na jednotlivých oddeleniach HC bol v roku 2000 nasledovný:  
Oddelenie riaditeľa a BHS:				5,5
Oddelenie dokumentácie a informatiky:			8,6
Oddelenie edičnej činnosti:				6,8
Oddelenie vonkajších vzťahov				10,5
Oddelenie ekonomické					 6,3

Hudobné centrum uplatňuje 2-stupňový systém riadenia rámci organizačnej štruktúry v prílohe č.1.

 V sledovanom období ukončilo pracovný pomer 12 zamestnancov, z toho 4  z dôvodu organizačných zmien. Odstupné bolo vyplatené vo výške 210 tis. Sk.
Zrušilo sa 5 miest – funkcií:
-    referent propagácie
-	redaktor propagácie
-	dramaturg- manažér 
-	organizačný pracovník KO
-	vodič

Limit pracovníkov bol dodržaný a priemerná mesačná mzda činila  13.383,- Sk, čo je v porovnaní s rokom 1999 100,08 %.

V rámci podpory rozvoja ľudských zdrojov boli v roku 2000 siedmi zamestnanci HC účastníkmi školení, seminárov a kurzov (v oblasti riadenia, daňovej a sociálnej oblasti), ktorých celkové náklady  dosiahli  27 965,- Sk.

Hudobné centrum spolupracuje s konzervatóriami a vysokými školami umeleckého zamerania napr. pri organizovaní výchovných koncertov, večerných koncertov a festivalov, pri reprezentácii SR v zahraničných inštitúciách. V organizácii sú vytvorené možnosti odbornej praxe pre študentov vysokých škôl.

Prehľad o zamestnancoch a čerpaní mzdových prostriedkov je uvedený v nasledovnej tabuľke:

Prehľad o zamestnancoch a čerpaní mzdových prostriedkov 	

Por.	Ukazovateľ	Merná	Skutočnosť	Rozpočet	Skutočnosť	Z toho:	Index	
číslo		jednotka	Za rok	za rok	za rok	financované		
 	 	 	1999	2000	2000	z bež.transf.	 3 : 2	 3 :. 1	
 	A	b	1	2	3	4	5	6	
1.	Limit počtu zamestnancov (podľa rozpis. listu)	osoby	50	40	40	7	100	80	
2.	Priemerný prepočítaný počet zamestnancov	osoby	43	40	36	 	90	83,7	
 	v tom: špičkoví odborníci	osoby	 	 	 	 	 	 	
 	          odborní/umeleckí	osoby	27	27	22	 	81,5	81,5	
3.	Mzdové náklady (r. 27 prílohy 641)	tis. Sk	6 900	6480	5782	67	89,2	83,8	
 3.1 	 z toho: tarifné* / zmluvné** platy	tis. Sk	5203	5500	4946	31	89,9	95,1	
 	            v tom: tarifné*  platy špičkových 
                       odb.	tis. Sk	 	 	 	 	 	 	
3.2	            Príplatky: osobné*/rolovné**	tis. Sk	 	 	 	 	 	 	
 	                           za riadenie/počet riad. 
                           prac.	tis. Sk	 	 	 	 	 	 	
 	                           ostatné	tis. Sk	 	 	 	 	 	 	
 3.3	            Odmeny spolu	tis. Sk	1697	980	836	36	85,3	49,2	
 	            v tom: mimoriadne	tis. Sk	326	250	394	36	157,6	120,8	
 	                             iné – BHS	tis. Sk	 	 	121	 	100	100	
 	                       výkonnostné	tis. Sk	1351	725	321	 	44,3	23,8	
 	                      pracov. a život. jubileá	tis. Sk	20	5	 	 	 	 	
4. 	Priemerná mesačná mzda (Sk)	Sk	13372	13500	13383	 	99,1	100,1	
5.	OON/počet dohôd (r. 28 prílohy 641)	tis. Sk/ks	1316/255	500	433/81	171/7	86,6	32,9	
6.	Počet pracovníkov vykonávajúcich 	osoby	 	 	 	 	 	 	
 	práce v rámci verejnoprospešných prác	 	 	 	 	 	 	 	
7.	Počet pracovníkov vykonávajúcich civilnú službu	osoby	 	 	 	 	 	 	

VI.	HODNOTENIE A ANALÝZA VÝVOJA ORGANIZÁCIE

Ciele a prehľad ich plnenia

Pri komplexnom hodnotení činnosti oddelenia dokumentácie a informatiky môžeme konštatovať, že jednotlivé úlohy oddelenia boli splnené. Činnosť oddelenia bola predovšetkým v prvej polovici r. 2000 ovplyvnená organizačným presunom HIS HF pod organizačnú štruktúru HC. Súčasné oddelenie dokumentácie a informatiky tak vzniklo zlúčením HIS HF a predošlej Sekcie metodiky NHC. Oddelenie teda okrem sťahovania archívnych fondov, knižnice, databáz atď., úpravy priestorov pre hudobnú študovňu prešlo i  zmenami v oblasti vlastnej náplne a personálneho obsadenia. Napriek uvedenému sme splnili plán v oblasti edičnej, v oblasti starostlivosti o archívy sa zrealizovalo tak utriedenie prevezených archívov z HIS HF, ako i utriedenie materiálov, ktoré sa nachádzali na pôde HC, urobili sa ďalšie kroky v oblasti dokumentácie. Práve oblasti dokumentačnej a oblasti budovania  a rozvoja databáz budeme v najbližšom období venovať zvýšenú pozornosť, a to s dôrazom na budovanie databanky údajov o koncertných umelcoch, ďalej na systematické dokumentačné spracovanie jednotlivých hudobných festivalov a tiež na oblasť iných hudobných žánrov (mimo tzv. vážnej hudby). Ako podporu rozvoja činnosti v oblasti budovania databáz plánuje Hudobné centrum v roku 2001 vybudovať počítačovú sieť, čím sa umožní paralelná práca na databáze viacerých pracovníkov oddelenia.

Oddelenie edičnej činnosti okrem vydávania časopisu Hudobný život vydalo v uplynulom roku  4 tituly, ktoré spĺňajú všetky kritériá odbornej tlače. Činnosť oddelenia plní významnú funkciu a je prejavom podpory štátu nekomerčným aktivitám v oblasti hudby. V nasledujúcom roku hodláme vydať Sláčikové kvinteto d mol  od Jána Levoslava Bellu. Album pre violončelo (rôzni autori), Piesňovú tvorbu Mikuláša Schneidera-Trnavského. zborník profilov MUSImulaCrum od Jozefa Cseresa.

Oddelenie vonkajších vzťahov  realizovalo v roku 2000  915 projektov – koncerty a festivaly z grantov, vyslania, prednášky a programy na objednávku.
 V súvislosti s ukončením jednotlivých kultúrnych aktivít a zlepšením efektívnosti práce došlo v druhom polroku v tomto oddelení k redukcii pracovných síl  celkom o štyroch pracovníkov.
Vzh¾adom na zmeny vnútri štruktúry HC  oddelenie dosiahlo optimum vzh¾adom na prebiehajúce zmeny. Napriek zníženiu poètu pracovníkov  poèet aktivít nezaostal za uplynulým obdobím
Redukcia pracovníkov a nastavenie na zmenu spôsobu financovania smerom k aktivitám, ktoré sa v budúcnosti odbúravajú boli jedným z vonkajších faktorov, ovplyvòujúcich vývoj organizácie.
V treom štvrroku sa vytvorili vonkajšie podmienky pre tretí sektor a verejné inštitúcie, aby sa mohli samostatne uchádza o granty, ktoré v uplynulých rokoch obhospodarovalo HC. 

Medzi priority v činnosti  OVV budú  i v budúcnosti patriť  rôzne formy propagácie slovenskej hudby, promotion a podpora slovenských interpretov, predovšetkým mladej generácie začínajúcej svoju umeleckú dráhu, a s tým súvisiace podujatia  (Stredoeurópsky festival koncertného umenia, Fórum mladých talentov, koncerty v Mirbachu, participácia a podpora pri medzinárodných súťažiach na Slovensku a v zahraničí ). Konzultačná činnosť smerom k hudobným profesionálom a inštitúciám prichádzajúcim do styku s hudobnou problematikou na domácej pôde a v zahraničí.
Významne sa  organizačným zabezpečením (v prípade zahraničia i dramaturgicky) bude HC podieľať na podujatiach organizovaných z poverenia Ministerstva kultúry SR a s ministerstvom bude spolupracovať na príprave takýchto projektov.
V jeho pôsobnosti  ostáva aj dramaturgia a organizačné zabezpečenie výchovných koncertov.

Jednotlivé aktivity, organizované v roku 2000 mali pozitívny ohlas a hodnotenie v tlači, z ktorej vyberáme:

Nedeľné matiné v GMB
Nedeľné predpoludňajšie koncerty v Mestskej galérii v Mirbachovom paláci v Bratislave sa tešia priazni publika, ale niektoré si zasluhujú osobitnú pozornosť. Jedným z takých bol jubilejný koncert k 60 tinám hudobného skladateľa Jozefa Sixtu. ... Jeho hudba disponuje širokým výrazovým registrom, bohatstvom nálad, obrazností a emotívnej pôsobivosti. Popri modernosti prostriedkov skladateľ dbá aj na komunikatívnosť cez primeranú tematiku melodických línií.... Vrchol programu tvorilo II. sláčikové kvarteto v prednese dievčenskej štvorice Vi-de Quartett. Ich nadšená hra zaradila hodnotu tohto diela medzi profilujúce nielen autora, ale aj súčasnú hudobnú tvorbu....
Literárny týždenník, M. Palovčík (1. 6. 2000)

Prostredie mestskej galérie v Mirbachovom paláci je v stálej pozornosti hudobného publika. S obrazmi, tematicky venovanými Bratislave sa našim umelcom darí poskytovať umelecké zážitky. O jeden sa zaslúžilo Bratislavské klarinetové kvarteto, vedené Petrom Drličkom, ktorý na bratislavskom konzervatóriu vychoval viacerých vynikajúcich absolventov, demonštrujúcich svoje schopnosti aj členstvom v kvartete. Výkonmi súbor inšpiruje skladateľov na písanie práve pre tento malý kolektív, vďačný za možnosť premiérovania dosiaľ neuvádzaných diel.
Slovenská tvorba dostala priestor aj vo vioončelovom recitáli Jána Slávika v spolupráci s Danielou Varínskou. Previerkou zámeru dvojice bola Beethovenova Sonáta Es Dur, ktorá v 6 častiach kládla na interpretov vysoké nároky. Slávik aj v sólovej hre inklinuje k decentne ponímanej zvukovosti, čo jeho prednes robí lyricky pôsobivým, prirodzene, s primeranou dávkou náležitej výrazovosti.... Mocnou inšpirujúcou silou mu bola klavírna opora vynikajúcej Dariny Varínskej. Tá disponuje takou výrazovou hodnotou, že priam núti spoluúčinkujúcich k maximálnej koncentrácii. ...
Literárny týždenník, (M. Palovčík) 29. júna 2000

Týždeň novej slovenskej hudby
Skončil sa už 20. ročník festivalu Nová slovenská hudba. Na 15 koncertoch odznelo viac ako 100 skladieb starých (už nežijúcich) autorov, súčasných starších i mladších skladateľov, ba aj študentov VŠMU ... z najstaršej generácie bol osobne prítomný iba nestor Július Kowalski, ktorého VI. sláčikové kvarteto (k 35. výročiu SNP) dokumentovalo kompozičné majstrovstvo skladateľa a heroický čin slovenského národa. Dramaturgické ťažisko však tvorila hudba súčasných starších skladateľov. Dominujúce postavenie získava Trio pre husle, violu a violončelo od I. Hrušovského. Je výrečné meditatívnou introvertnosťou a jemnocitným príhovorom sugestívneho obsahu. ...Medzi pôsobivé skladby patrí aj koncertne rozvinutá pieseň Čas odchodov pre soprán a klavír I. Paríka ... Zmysel pre rozmanitosť štýlv demonštroval D. Martinček klavírnymi Venovaniami pamiatke J. S. Bacha, F. Liszta, C. Czerneho, B. Bartóka a iných. ... Cennou tvorbou do festivalu prispeli aj ďalší autori: I. Zeljenka cyklom piesní Waka na japonskú poéziu a klavírnou Sonátou č. 9, I. Konečný Fantáziou pre 4-ručný klavír, M. Dubovský Sláčikovým kvartetom s výbornou časťou Tnec, M. Novák Troma epizódami a ďalší. ... V popredí záujmu je tvorba V. Godára. Jeho Neha, venovaná Moyzesovmu kvartetu, je skladba s hlbokou emocionalitou. Náladovým protipólom je Záznam siedmeho dňa od M. Burlasa, založený na akordickej razancii a zvukoch z magnetofónovej pásky....
Literárny týždenník, (M. Palovčík), 30. 11. 2000

Lahôdku pre priaznivcov vážnej hudby ponúka festival zameraný na prezentáciu tvorby slovenských hudobných skladateľov rôznych generačných zoskupení. ... Programovým zámerom festivalu je mapovanie tvorivosti súčasnej slovenskej hudby. ...novým aspektom je zaradenie čo najväčšieho množstva hudobných formácií, skladateľov, hudobníkov, sólistov, väčších i menších telies ... Novinkou je aj udelenie výročných cien, ktoré po záverečnom koncerte udelia zástupcovia spolku a Hudobného centra. ... zdravým faktom je nárast ženského fenoménu - do komponovania sa zapája čoraz viac žien.
SME, (S. Rebrová), 11. 11. 2000

... Podobne ako v predchádzajúcich ročníkoch, aj tentokrát dominovala komorná tvorba (11 koncertov), úvodný koncert bol zostavený z diel pre sláčikový orchester, záverečný koncert zo symfonickej a koncertnej tvorby, pričom malým návštevníkom bola venovaná detská opera Majstri speváci drakopevci od Igora Dibáka, detský koncert Skladatelia - diela - interpreti ... a detský koncert "Prežijú rok 2000", v interpretácii žiakov ZUŠ. ... Príjemným prekvapením bolo pre mňa nedeľné matiné (12.11.) z tvorby najmladších autorov... Napriek tomu, že uvádzaní autori patria do takmer spoločnej generácie, prejav každého je výrazne odlišný, čo dáva tušiť perspektívu pokračovania vývoja polyštýlovej orientácie slovenskej hudby. ... Svojou dramatickou vypätosťou, motivickým bohatstvom i štýlovým prejavom originálna je Balada pre sólové violončelo od Tadeáša Salvu, ktorá zaznela v mimoriadne vystihujúcej interpretácii Eugena Procháca. .... Bilancia novej tvorby však vôbec nie je pesimistická. Ukazuje sa, že mnohí slovenskí tvorcovia chcú - a majú nielen dôvody, ale aj schopnosti účinne prehovoriť...
Hudobný život, (Z. Martináková), 12/2000

Stredoeurópsky festival koncertného umenia Žilina
... Od 9. do 15. apríla prebehol v Žiline sled koncertov, ktorý do histórie podujatia pripísal do podujatia jednoznačný úspech. .... Najväčší klad a sila festivalu tkvie v jeho základnom, prapodstatnom zámere, t. j. poskytnúť priestor prezentácii mladým (ale už dostatočne uvedeným) interpretom. Tá tohtoročná nádielka ponúkla zo zdanlivo skromného súčtu niekoľko silných tipov, veľakrát prekvapujúcej kvality ... Nuž skončil sa festival - nech žije festival, ktorý - ako vidno - nehodlá zľavovať zo svojich kritérií, ani sa skrývať za plané výhovorky o finančnej nepriazni, či o nedostatočnom záujme zo strany "menej zainteresovaných" ...
Hudobný život, (L. Dohnalová), 5/2000

BHS
... Prvou festivalovou udalosťou na pôde historickej budovy SND bolo hosťovanie operného súboru pražského Národného divadla. Janáčkova Její pastorkyňa má za sebou úspešné reprízy na domácom javisku i na zájazdoch v Japonsku, Honkongu a Portugalsku. Neochvejným pilierom tohto naštudovania je hudobné stvárnenie partitúry pod vedením Jiřího Bělohlávka. Nesmierne plastické, bohaté na dynamické a výrazové nuansy s vypracovanými a precízne zahratými detailami, no v prvom rade emocionálne silné a ľudské...
Národná obroda, (P. Unger) 25.9.2000

Jedným z kvalitatívnych vrcholov tohtoročných BHS sa odohral v znamení zmeny dlhoročného šéfa SKO, keď chorého Bohdana Warchala pohotovo na jeho čele zaskočil jeden z Warchalových bývalých študentov, koncertný majster SF Ewald Danel. ... pozvanie na tento koncert prijal sólista svetového významu, trubkár Guy Touvron (Francúzsko). ... Touvronova interpretácia sa niesla v znamení bravúr akými boli napríklad plný, guľatý tón v dynamike troch p, nasadzovanie mimoriadne kvalitného tónu do tej istej dynamiky v hornom registri, štýlové, ale zároveň ohromne mäkké frázovanie a pod. ... Dielo Bohuslava Martinu zvykne prijímať publikum zväčša so zmiešanými pocitmi - úplne inak vyznelo jeho Sexteto pre Sláčikový orchester. SKO ho ponúkol bratislavskému publiku vo výsostne zrozumiteľnej podobe - dúfajme, že takto premyslenú koncepciu nahrajú, čo najskôr aj na CD nosič...
Slovenská republika, (P. Malovec), 11.10.2000

...Otvárací koncert tradične uviedla Slovenská filharmónia pod taktovkou významného českého dirigenta medzinárodného renomé Libora Peška so sólistom Vladimírom Krainevom. Na úvod zaznela brilantná Glinkova predohra Ruslan A Ľudmila, ktorá nasadila interpretačne vysokú latku. Nasledoval Prokofjevov Koncert pre klavír a orchester... Interpret ho predviedol suverénne s nadhľadom.... Veľký evanjelický kostol hosťoval počas BHS nevšedný vokálny súbor z Veľkej Británie The Swingle Singers.... Osem vokalistov predviedlo premyslenú zaranžovanú šou, ktorá i vďaka pestrým kostýmom, mejkapom a gestikulácii pôsobila veľmi sviežo... K mimoriadnym umeleckým zážitkom určite patrila Sinfonia Varsovia so spontánnym muzicírovaním. Svojím dielom prispela aj excelentná interpretácia Andrzeja Bauera, momentálne patriaceho k popredným poľským violončelistom... 
Slovo, (G. Šikulíncová), č. 42 (18.10 - 24. 10. 2000)

Štruktúra zdrojov a ich využitie

Činnosť organizácie bola v roku 2000 financovaná transferom zo štátneho rozpočtu vo výške 71,14% Z celkovej čiastky poskytnutých finančných prostriedkov prostredníctvom rozpočtu zriaďovateľa bolo 17,76% účelovo viazaných na dofinancovanie jednotlivých kultúrnych aktivít z kapitoly verejnej pokladničnej správy a  z kapitoly zahraničných stykov. 
Z vlastných výnosov organizácie prevažujú tržby z predaja vlastných výkonov a služieb v rámci jednotlivých kultúrnych aktivít, ktoré tvoria 21,34% celkových výnosov organizácie. V rámci tejto položky tvoria tržby z prenájmu nebytových priestorov na Michalskej ul. č. 10 v Bratislave 19,57%.
Podiel 6,05% z celkových výnosov organizácie predstavujú iné ostatné výnosy, z objemu ktorých bolo 44,57% dofinancovanie aktivít z prostriedkov rezervného fondu organizácie (predovšetkým Bratislavských hudobných slávností, výchovných koncertov a koncertov v slovenských mestách a kúpeľoch) a 34,22 % pozostávalo zo sponzorských príspevkov, poskytnutých na financovanie BHS a festivalu komornej hudby Konvergencie 2000.
Ostatná časť vlastných výnosov: 1,47% pozostávala z tržieb z predaja časopisov a publikácií HC, úrokov, kurzových ziskov a pod.

Vlastné výnosy Hudobného centra boli použité predovšetkým na financovanie osobných nákladov organizácie, t.j. mzdových nákladov a nákladov na sociálne poistenie zamestnancov, nakoľko z prostriedkov zriaďovateľa bolo financovaných len 2,88% týchto nákladov.
Na krytie ostatných nákladov kultúrnych aktivít boli použité ostatné vlastné výnosy organizácie v členení: spotrebované nákupy 18,47% z celkového objemu tejto položky , služby 12,40 % z celkového objemu nákladov, vynaložených na služby a 15,75% z celkovej čiastky položky ostatných nákladov v roku 2000.

Vybrané výkonové ukazovatele za rok 2000 a porovnanie s rokom 1999	

P.č.	                   Ukazovateľ	1999	2000	Index	
	 	     a	1	2	3	
1	Koncerty v mestách a kúpeľoch	107	114	106,54	
2	Výchovné koncerty	747	606	81,12	
3	Mirbach	 	33	38	115,15	
4	Letné hudobné festivaly	65	62	95,38	
5	Hudba na hrade	6	5	83,33	
6	Stredoeurópsky festival koncert.umenia-Žilina	7	7	100,00	
7	BHS	 	33	31	93,94	
8	Slov. historické organy	6	6	100,00	
9	Medzinár.festival súčasnej hudby-MelosÉtos	19	-	-	
P.č.	                   Ukazovateľ	1999	2000	Index	
10	Slov. inštitúty v zahraničí	30	23	76,67	
11	Medzinár. interpretačné kurzy-Piešťany	120	-	-	
12	Medzinár.spevácka súťaž L.Poppovej	56	-	-	
13	Medzinár.klavírna súťaž J.N.Hummela	33	-	-	
14	Akcie podujatí MK SR	8	8	100,00	
15	Festival Konvergencie 2000	-	1	-	
16	Festival Nová Slovenská hudba	-	15	-	
17	Festival Musica Sacra v Nitre	-	6	-	
18	Komponované programy	-	48	-	
19	Vyslania koncert. umelcov do zahraničia	-	18	-	
20	Prijatia zo zahraničia	-	5	-	
21	Príležiostné podujatia	-	22	-	
22	Koncerty 10 účast.medzinár.súťaží	-	4	-	
23	Prednášky  v zahraničí	-	6	-	
24	Vydavateľský koncert	-	1	-	

	Edičná činnosť	 	 	 	
25	Časopis Hudobný život	12	12	100,00	
26	Časopis Slovenská hudba	2	-	-	
27	Vydané tituly	1	4	400,00	
						
Vysvetlivky:					
P.č.	1-10, 15-22 a 24	počet koncertov				
	11-13	počet účastníkov				
	14 a 23	počet akcií				
	25-26	počet výtlačkov				
	27	počet titulov				

Hlavné skupiny užívateľov výstupov organizácie:

Služby ako i materiály ktoré vznikajú na pôde oddelenia dokumentácie a informatiky, t.j. výsledky dokumentačnej činnosti sú určené a využívané okrem Ministerstva kultúry SR i  širokým okruhom užívateľov: zastupiteľským úradom SR v zahraničí, Slovenským inštitútom, hudobným organizáciám a inštitúciám, ale i širokému okruhu hudobných profesionálov, ako napríklad interpretom, muzikológom, dramaturgom a pod, študentom a širokej verejnosti. Výsledky dokumentačnej a archívnej činnosti ponúkame v hudobnej študovni, poskytujeme odborné poradenstvo a konzultácie v študovni ako i prostredníctvom pošty, elektornickej pošty, telefónu, faxu, www stránky hudobného centra www.hc.sk. Naše aktivity smerujú i do zahraničia, poskytujeme informácie o hudobnom živote na Slovensku tak našim partnerským organizáciám (členom IAMIC, IAML, ECPNM), ako i ďalším zahraničným organizáciám, súborom, orchestrom, ako i jednotlivým hudobníkom, ktorí nás kontaktujú na základe poznania našej www. stránky, alebo propagačných materiálov, ktoré pravidelne distribuujeme aj do zahraničia. 

Výsledky práce oddelenia edičnej činnosti využíva relatívne malá skupina milovníkov hudby – profesionálni skladatelia, interpreti, muzikológovia, dramaturgovia, pedagógovia, ale i laickí návštevníci koncertov, adepti hry na hudobných nástrojoch atď. 
Výstupy práce sa využívajú v hudobnej pedagogike, v koncertnej praxi, v reflexii hudby.

Hlavnými užívateľmi výstupov oddelenia vonkajších vzťahov je okrem Ministerstva kultúry SR, široká verejnosť  prostredníctvom verejných inštitúcií  v oblasti kultúry, školstva, ako aj  Slovenské inštitúty v zahraničí a zastupiteľské úrady a samozrejme návštevníci koncertov.

Celkový podiel užívateľov na nákladoch  organizácie v roku 2000 sa odhaduje na 28%.

Hodnotenie dosiahnutých výsledkov

Hudobné centrum v roku 2000 realizovalo plánované úlohy  a narábalo s pridelenými finančnými prostriedkami hospodárne a v súlade s rozpočtovými pravidlami a schválenými plánom.

Výročná správa je zverejnená na internetovej stránke organizácie http://www.hc.sk 

Bratislava, 26.4.2001

							Mgr. Oľga Smetanová
							        riaditeľka